Πάθος και πείσμα πίσω από το χρυσό μετάλλιο της Κορακάκη - Ειδήσεις - νέα - Το Βήμα Online\nΠάθος και πείσμα πίσω από το χρυσό μετάλλιο της Κορακάκη\nΗ 20χρονη χρυσή (αλλά και χάλκινη) ολυμπιονίκης μας στη σκοποβολή άνοιξε λογαριασμό στα ολυμπιακά μετάλλια\nΗ 20χρονη χρυσή (αλλά και χάλκινη) ολυμπιονίκης μας στη σκοποβολή άνοιξε λογαριασμό στα ολυμπιακά μετάλλια και έχει τα φόντα τα επόμενα χρόνια να γίνει γενικότερα το ελληνικό μέλος με τα περισσότερα μετάλλια σε Ολυμπιακούς Αγώνες (Πύρρος Δήμας και Κώστας Τσικλητήρας είναι στην κορυφή της λίστας, με τέσσερα μετάλλια ο καθένας).\nΕνα κορίτσι που από μικρό λάτρευε τον στίβο και το τρέξιμο, κάνοντας σπριντ (60 μέτρα) και ονειρευόταν ότι θα πετύχει κάτι καλό. Ο πατέρας της, Τάσος, αστυνομικός το επάγγελμα, λάτρης της σκοποβολής και φανατικός κυνηγός, είχε άλλα όνειρα για το βλαστάρι του, όπως και για τον γιο του, Διονύση, και ας φώναζε η κυρία Φωτεινή, η γυναίκα του, στο σπίτι.\n«Αμάν, ρε Τάσο, να χάσω και τα παιδιά και να μην τα βλέπω γιατί θα μου φεύγουν συνέχεια σε αγώνες;» του έλεγε η μάνα του λόχου, που το είχε η μοίρα της τελικά συγυρίζοντας το σπίτι να μαζεύει… κάλυκες.\n«Η γκρίνια που είχα τον πρώτο καιρό από τη γυναίκα μου ήταν απίστευτη. Εχοντας ζήσει και εμένα ως αθλητή της σκοποβολής να λείπω συνέχεια σε προπονήσεις και αγώνες, δεν ήθελε να χάσει τα παιδιά. Ομως η Αννα χανόταν στον στίβο και της το έλεγα από μικρή. Δεν μπορείς να κάνεις τίποτε εκεί σε διεθνές επίπεδο. Τελικά ένας τραυματισμός της βοήθησε την κατάσταση και το νερό είχε μπει στο αυλάκι» λέει στο «Βήμα» ο πατέρας και προπονητής της Αννας (και του Διονύση) Τάσος Κορακάκης, λάτρης της φύσης, του κυνηγιού και της σκοποβολής.\nΑκτινογραφώντας την κόρη του, που από τα 12 της χρόνια ασχολείται με τη σκοποβολή, μας λέει: «Είναι απίστευτα δυνατή, αλλά και πολύ πεισματάρα, σε σημείο να την έχω διώξει πολλές φορές από την προπόνηση. Αλλες δύο φορές έχει φύγει η ίδια, αλλά όταν γυρίζει μου λέει συνήθως ότι είχα δίκιο. Στο αεροβόλο πιστόλι έχασε το χρυσό μετάλλιο λόγω της στάσης του σώματος που δεν ήταν σωστή, αλλά δυστυχώς σε τέτοιον τελικό αγώνα ο προπονητής δεν μπορεί να μιλήσει ούτε να επέμβει. Κάποια νοήματα με το κεφάλι κάνω και κάποιους δικούς μας κώδικες, αλλά όπως και να έχει, το θέμα είναι να με ακούει κιόλας» λέει γελώντας ο προπονητής και πατέρας της, που δυστυχώς, όπως λέει, δεν παίρνει από την ομοσπονδία το πράσινο φως για να είναι σε μεγάλους αγώνες με την κόρη του (πάει συνήθως ο εθνικός προπονητής) και έτσι αναγκάζεται, όπως τονίζει, «να πηγαίνω δίπλα της ως αθλητής! Προσπαθώ, καθώς είμαι ακόμη ενεργός αθλητής της σκοποβολής, να παίρνω και εγώ την πρόκριση ώστε να είμαι μαζί της στη διοργάνωση. Το 2012 έχασα στις λεπτομέρειες την πρόκριση στους Ολυμπιακούς Αγώνες γιατί έριξα γρήγορα τις τελευταίες σφαίρες μου για να πάω να δω την Αννα, που αγωνιζόταν δίπλα! Από τις πιο ωραίες στιγμές είναι που έχουμε συμμετάσχει μαζί σε αγώνες στο ζευγάρι του μεικτού» επισημαίνει ο Τάσος Κορακάκης, ο οποίος όταν δεν μπορούσε να εξασφαλίσει πρόκριση, έβαζε από την τσέπη του για να είναι κοντά στην κόρη του, όχι τόσο ως πατέρας, αλλά κυρίως ως προπονητής.\n«Δάκρυσα πάνω στο βάθρο, γιατί μου ήρθαν στο μυαλό όλες οι δυσκολίες που έχουμε περάσει με τον πατέρα μου» υποστήριξε συγκινημένη η Αννα, μετά την απονομή του χρυσού μεταλλίου που βέβαια ήταν με διαφορά η κορυφαία στιγμή της καριέρας της ως την επόμενη.\nΜια κοπέλα σαν τα κρύα τα νερά, που δεν ζει τη ζωή ενός αντίστοιχου κοριτσιού της ηλικίας της (είναι μόλις 20), με δεδομένο ότι βρίσκεται συνεχώς σε προπονήσεις και αγώνες.\nΙσως και αυτή να ήταν η αγωνία της μητέρας της. Σου λέει, να έρθει και κανένας γαμπρός αργότερα και να φοβηθεί με τόσα όπλα στο σπίτι!\n«Ενα μήνα πριν από τους Αγώνες, η γυναίκα μου ένα μεσημέρι μπαίνοντας στο σπίτι δεν άντεξε. Το σαλόνι ήταν γεμάτο με όπλα, κουτιά με σφαίρες και ανοιχτές βαλίτσες με εξοπλισμό, αφού σιγά-σιγά οργανωνόμαστε για τους Ολυμπιακούς Αγώνες. «Λοιπόν, ως εδώ» μας είπε σε έντονο ύφος. Εγώ αν θέλετε να φύγω έναν μήνα από το σπίτι για να μην είμαι και μέσα στα πόδια σας και να κάνετε τη δουλειά σας. Δεν μιλήσαμε με την Αννα, χαμογελάσαμε και καταλάβαμε και τη θέση της μαμάς» λέει ο Τάσος Κορακάκης, που παλαιότερα στο υπόστεγο του σπιτιού τους στη Δράμα είχε διαμορφώσει έναν ειδικό χώρο προπόνησης για τον ίδιο και τα παιδιά του.\nΗ Αννα τον λατρεύει, είναι ο μέντοράς της, αλλά είναι και αγύριστο κεφάλι, καθόσον πολλές φορές θέλει να κάνει το δικό της. Ο μπαμπάς, πάντως, προς τιμήν του, παραδέχεται ότι το μήλο δεν έπεσε απλώς κάτω από τη μηλιά, έγινε και καλύτερο.\n«Στην τελετή έναρξης, που είναι ίσως το όνειρο για κάθε νέα αθλήτρια και νέο αθλητή, η Αννα αποφάσισε μόνη της να μην έρθει, αν και αγωνιζόταν όχι το επόμενο πρωινό, αλλά το μεθεπόμενο. Η ίδια γνωρίζει καλύτερα τον εαυτό της και το πώς να προετοιμάζεται. Είμαι υπερήφανος για αυτήν» προσθέτει ο πατέρας της.\nΑμέσως μετά τον αγώνα και την κατάκτηση του χρυσού, στο πρώτο τηλεφώνημα η Αννα άκουγε μόνο κραυγές και πανηγυρισμούς από τους δικούς της στη Δράμα, με τη μητέρα της να έχει ξεχάσει το γεμάτο όπλα σαλόνι και να ενθουσιάζεται σαν μικρό παιδί.\nΣτη συνέντευξη Τύπου μετά την απονομή των μεταλλίων, οι διοργανωτές είχαν μεταφραστές για την Κινέζα, τη Ρωσίδα και τη Γερμανίδα, αλλά όχι για την Κορακάκη, γιατί δεν την είχαν υπολογίσει.\nΔεν πειράζει, η Αννα έστειλε μήνυμα και στα ελληνικά σε όλη την Ελλάδα, για να ακουστεί η πιο όμορφη γλώσσα του κόσμου από μια κοπέλα που στο πρόσωπό της απεικονίζεται η Ελλάδα που ονειρευόμαστε. Ομορφη, δυνατή, πειθαρχημένη, παθιασμένη, ζωντανή, συνειδητοποιημένη. Αλλωστε η δική της γενιά είναι η τελευταία μας ελπίδα να αλλάξει κάτι σε αυτή τη χώρα προς το καλύτερο.\nΗ δήλωση της χρυσής ολυμπιονίκη για το γκρεμισμένο γήπεδο\n«Ηταν μια απαράδεκτη κίνηση!»\nΝα ήταν συμβολική κίνηση; Ενα λάθος, κάτι ολότελα βεβιασμένο; Το βέβαιο είναι ότι η ενέργεια του Δήμου Δράμας να γκρεμίσει το προπονητήριο όπου εξασκείτο σε βολές η χρυσή και χάλκινη ολυμπιονίκης μας προκειμένου να δημιουργηθεί ένα καλύτερο, έστω και με κοντέινερ, προκάλεσε πολλές συζητήσεις. Και αντιδράσεις. Εγινε ακριβώς την παραμονή του θριάμβου της Κορακάκη στο Ρίο και την κατάκτηση του χρυσού μεταλλίου.\n«Αυτό που δεν κάνει πράξη η επίσημη Πολιτεία οφείλει να το κάνει ο δήμος για να στηρίξει τα παιδιά του αθλητισμού. Καθαρίσαμε την ανεπίτρεπτη κατάσταση και το είχαμε δρομολογήσει πριν από έναν μήνα. Είχαμε αποφασίσει μαζί με τον πατέρα της Αννας να τοποθετήσουμε ένα κοντέινερ προπονητικού τύπου ώστε τόσο η Αννα όσο και τα υπόλοιπα παιδιά του σκοπευτικού ομίλου της πόλης να μπορούν να προπονηθούν σε κατάλληλες συνθήκες» τόνισε στην τηλεόραση του Σκάι ο δήμαρχος Δράμας Χριστόδουλος Μαμτσάκος.\nΩστόσο, αμέσως μετά την άφιξή της στην Ελλάδα η Αννα Κορακάκη τόνισε τα εξής εκφράζοντας τη δυσαρέσκειά της:\n«Με εκνεύρισε πάρα πολύ αυτή η είδηση! Ηταν μια απαράδεκτη κίνηση! Θα μιλήσω για το θέμα με τον δήμαρχο όταν επιστρέψω στη Δράμα. Δεν με ρώτησε κανείς, ουσιαστικά έγινε με το «έτσι θέλω». Πιστεύω ότι το έκαναν επειδή ήταν μια εικόνα που δεν… τιμούσε τη δημοτική αρχή. Είχα πράγματα εκεί. Δεν λέω, είναι χρήσιμο να γίνει κάτι καλύτερο, όμως όλα έγιναν τόσο βίαια και βιαστικά» εξήγησε στην αρχική της τοποθέτηση η Aννα Κορακάκη. Και προσέθεσε: «Το ξήλωμα έγινε λίγες ώρες μετά το πρώτο μετάλλιο. Ολα αυτά τα χρόνια έκανα προπονήσεις εκεί. Δεν σεβάστηκαν τον χώρο μας. Επρεπε να κατασκευαστεί ένα νέο σκοπευτήριο αλλά πιο πριν, όταν το χρειαζόμουν. Επρεπε να γίνει προτού πάω στο Ρίο, όμως δεν το είχα».\nΤο θέμα είναι πως η πόλη δεν έχει, επί του παρόντος τουλάχιστον, ένα καλύτερο σκοπευτήριο. Η δημοσιότητα πέφτει στη Δράμα, αλλά δεν είναι όλα πάντα ρόδινα. Ενα αυτοσχέδιο σκοπευτήριο δεν μπορεί να στεγάζει τις φιλοδοξίες παιδιών που θέλουν να κατακτήσουν τον κόσμο, όπως έκανε η Αννα Κορακάκη. Ούτε το ατομικό ταλέντο να σκεπάζει τα λάθη των κυβερνώντων που συχνά-πυκνά τους βλέπουμε μετά από έναν αθλητικό θρίαμβο να εμφανίζονται περιχαρείς σε φωτογραφίες και να κάνουν δηλώσεις…\n«Οι δυσκολότεροι αγώνες των δύο δόθηκαν εκτός αγωνιστικών χώρων. Επρεπε να εξασφαλίσουμε τα αυτονόητα με πάρα πολύ σκληρές μάχες για να έχει τις σφαίρες, τα όπλα, χώρο και τον προπονητή στον αγώνα. Αυτό που έβλεπα όλα αυτά τα χρόνια ήταν ένας καθημερινός σκληρός αγώνας του άντρα μου για να διασφαλίσει ό,τι αναλογούσε στην κόρη μου» είπε στην τηλεόραση του Σκάι η κυρία Φωτεινή, μητέρα της Κορακάκη. Οντως πίσω από τη λάμψη υπάρχουν μέγιστα προβλήματα. Δεν είναι μυστικό ότι μόλις τον τελευταίο καιρό αγοράστηκε ένα εφεδρικό όπλο που ζητούσε εδώ και χρόνια η χρυσή ολυμπιονίκης μας. Αν, δηλαδή, υπήρχε εμπλοκή στο όπλο σε έναν αγώνα, τι θα γινόταν; Θα της έδινε κάποιος αθλητής όπλο δανεικό; Ερωτήματα που μένουν αναπάντητα πολλές φορές και έρχονται στην επιφάνεια συνοδεύοντας την απαραίτητη χρυσαφένια ιστορία ενός πρωταγωνιστή. Αλλά αν τα ξεχάσουμε γρήγορα, το πιθανότερο είναι να ξαναδούμε μπροστά μας ερείπια από ένα γκρεμισμένο γήπεδο ή κάποιο νταμάρι να φιλοξενεί ταλαντούχα παιδιά που πασχίζουν να αποκτήσουν στον (αθλητικό) ήλιο μοίρα…


Ο «Κουρέας της Σεβίλλης» στον 21ο αιώνα | Έντυπη Έκδοση | Έντυπη Έκδοση Ελευθεροτυπίας\nΟ «Κουρέας της Σεβίλλης» στον 21ο αιώνα\nΕνα κάγκελο που θα καταλαμβάνει ολόκληρη τη σκηνή του θεάτρου «Ολύμπια» θα είναι η πρώτη εικόνα που θα αντικρίσουν οι θεατές του «Κουρέα της Σεβίλλης».\nΗ δημοφιλής όπερα του Ροσίνι δεν μεταφέρεται απλώς στο σήμερα, αλλά εμπλέκει ακόμη και τους ίδιους τους θεατές, τους «ανεβάζει» με έναν τρόπο στο σανίδι. Βρίσκονται στην αυλή του σπιτιού του Μπάρτολο, του κηδεμόνα της όμορφης Ροζίνα, αντικείμενο του πόθου του Κόντε Αλμαβίβα.\nΥπεύθυνη για τη μεταφορά είναι η σκηνοθέτις Αναστασία Βαρέλη. Βοηθός του γνωστού σκηνοθέτη Εϊκε Γκραμς, η Αναστασία Βαρέλη έχει σκηνοθετήσει τις όπερες «Μάκβεθ» (2003) και «Le Grand Macabre» (2004), «Δον Τζιοβάνι» στην Εθνική Λυρική Σκηνή, «Λούλου», «Ο Νάνος» και «Η προσμονή» στο Μέγαρο Μουσικής.\n«Ολα τα έργα έχουν κάποια διαχρονικότητα, αρκεί να τη βρει κανείς και να την ανακαλύψει» εξηγεί η Αναστασία Βαρέλη, η οποία, διαβάζοντας ξανά και ξανά το έργο, συνειδητοποίησε ότι όλοι οι ήρωές του «υπερπηδούν κάποια εμπόδια στο δρόμο για την προσωπική τους ευτυχία. Είναι οι φραγμοί της ζωής», τονίζει. Γιατί «ο δρόμος προς την ευτυχία έχει πάντα δοκιμασίες και θα έχει ακόμη και στους επόμενους αιώνες που θα έρθουν». Ετσι, το κάγκελο του σκηνικού συμβολίζει αυτόν ακριβώς τον αγώνα τους. Διευκολύνει βεβαίως αφάνταστα και τη μεταφορά του στο σήμερα. «Κάποιος εύκολα θα αναρωτιόταν τι κρατάει τη Ροζίνα φυλακισμένη στο σπίτι του κηδεμόνα της στον 21ο αιώνα; Γιατί δεν παίρνει τη βαλίτσα της να φύγει; Γιατί και σήμερα είναι πολλά τα εμπόδια που μας δένουν μακριά από την ευτυχία μας...» απαντά.\nΕκτός όμως από την πλοκή, διαχρονική είναι και η μουσική φόρμα του Ροσίνι, σύμφωνα με τη σκηνοθέτιδα. «Είναι ένα αξιοθαύμαστο έργο κεφιού, σβελτάδας αλλά και μουσικού αυτοσχεδιασμού. Η βιασύνη, χωρίς ανάσα της μουσικής σύνθεσης, αυτή κι αν είναι διαχρονική» επισημαίνει. «Κανένας άλλος συνθέτης δεν την συνέλαβε έτσι όπως ο Ροσίνι. Οφείλεται βέβαια και στο γεγονός ότι του δώσανε μόλις ένα μήνα για να την ολοκληρώσει. Κι εκείνος την παρέδωσε μέσα σε μόλις 24 ημέρες, χρόνο - ρεκόρ ακόμη και για τα δεδομένα της εποχής». Με τον «Κουρέα» ο Ροσίνι είναι σαν να προέβλεψε τον αυτοματισμό και το άγχος της βιομηχανικής επανάστασης που ακολούθησε, υποστηρίζει η Αναστασία Βαρέλη.\nΓεννημένη στη Ρόδο όπου άρχισε μαθήματα βιολιού, σπούδασε τραγούδι και θεωρητικά στο Κρατικό Ωδείο Θεσσαλονίκης, ενώ παράλληλα απέκτησε και το πτυχίο του αρχιτέκτονα-μηχανικού στο ΑΠΘ. Με υποτροφία της γερμανικής κυβέρνησης (DAAD) συνέχισε τις σπουδές τραγουδιού στη Μουσική Ακαδημία της Κολονίας (με καθηγητή τον Γιόζεφ Μέτερνιχ). Επί 15 ολόκληρα χρόνια ερμήνευε οπερατικούς ρόλους στα θέατρα του Ολντεμπουργκ και της Ουλμ, αλλά και στο Βούπερταλ, το Κίελο και το Ααχεν. Μια εγχείρηση την ανάγκασε να σταματήσει.\n«Το τραγούδι και η εικόνα ήταν πάντα οι μεγάλες μου αγάπες. Οταν αισθάνθηκα ότι η φωνή δεν μου έβγαινε πια τόσο αβίαστα όσο παλιά στράφηκα στην εικόνα». Από το 1999 βρέθηκε στο Κρατικό Θέατρο της Βέρνης στο πλευρό του Κρίστοφ Λόι, του Κάλιξτο Μπιέιτο και του Εϊκε Γκραμς. Από το 2004 διδάσκει σκηνική δράση και σκηνοθεσία στη Σχολή της Οπερας στη Μουσική Ακαδημία του Φράιμπουργκ.\nΣώμα και μουσική\nΘεωρεί τη γλώσσα του σώματος εξίσου σημαντική με τη γλώσσα της μουσικής. «Σήμερα δεν διανοείται κανένα θέατρο στην Ευρώπη να μη δίνει σημασία στη σκηνική δράση. Μια καλή ερμηνεία διπλασιάζει το εφέ της μουσικής. Υπάρχει ένα νέο ρεύμα στη Γερμανία σήμερα, που θέλει την ερμηνεία να πηγαίνει κόντρα στη γλώσσα της μουσικής. Εγώ δεν θα έφτανα τόσο μακριά. Για μένα η σωματική δράση και η μουσική φόρμα πρέπει να συμβαδίζουν 1 προς 1».\nΓιατί άραγε διεθνώς είναι ελάχιστες οι γυναίκες σκηνοθέτιδες στην όπερα; «Δεν ξέρω αν οφείλεται στις ίδιες τις γυναίκες ή στη δυσκολία της αποδοχής τους. Η αλήθεια είναι ότι είναι σκληρό επάγγελμα. Η μεγαλύτερη δυσκολία του έγκειται στην επικοινωνία με τους ερμηνευτές, που οφείλεις να τους καθοδηγείς αλλά και να τους αφήνεις ελεύθερους να αναπνέουν. Είναι μια ακροβασία σε τεντωμένο σκοινί».*\n«Ο Φίγκαρο είναι ένα ψιλο-λαμόγιο»\nΤον δαιμόνιο κουρέα Φίγκαρο θα ερμηνεύσει ο νεαρός Διονύσης Σούρμπης. Ρόλος αβανταδόρικος αλλά και υψηλών απαιτήσεων. «Αν μου επιτρέπεται να το πω, ο Φίγκαρο είναι ένα ψιλο-λαμόγιο», χαριτολογεί. «Παμπόνηρος αλλά και πανέξυπνος, καλείται να λύσει μια ερωτική πολιορκία και τα καταφέρνει». Βεβαίως, ωφελείται πολλαπλώς. «Ναι, συνέχεια πληρώνεται. Αν δεν έπαιρνε το χρήμα από τον Κόντε, δεν θα έκανε τίποτα ο μπαγαπόντης».\nΟ 32χρονος Ζακυνθινός «ντεμπουτάρει» στο ρόλο του Φίγκαρο στη χώρα του. Αμέσως μετά θα κληθεί να τον ερμηνεύσει ξανά στην Κατάνια. Τα τελευταία έξι χρόνια ζει στο Τρεβίζο της Ιταλίας και εμφανίζεται σε θέατρα όπως το «Λα Φενίτσε», η Οπερα της Ρώμης κ.ά.\nΗ όπερα και το τραγούδι ήταν μονόδρομος. «Η αγάπη μου για το τραγούδι υπήρχε από πάντα. Ηρθα στην Αθήνα για να δοκιμάσω, να μου φύγει η απορία αν μπορώ να το κάνω "επάγγελμα"». Και του έφυγε γρήγορα. Με δάσκαλο τον Γιώργο Σαμαρτζή απέκτησε την υποτροφία «Μαρία Κάλλας» και βρέθηκε στην Ιταλία για να τελειοποιήσει την τέχνη του. Σύντομα θα κέρδιζε το πρώτο βραβείο σε έξι παγκόσμιους διαγωνισμούς. Δάσκαλός του σήμερα είναι ο Κλοντ Τιολάς.\n«Δεν θα σας πω ότι δεν θέλω να εμφανιστώ στη Σκάλα του Μιλάνου ή στη Μετροπόλιταν Οπερα. Ομως οι φωνητικές ικανότητες δεν φτάνουν. Το περιβάλλον στο εξωτερικό είναι πολύ ανταγωνιστικό και χρειάζεται τύχη και ευνοϊκές συγκυρίες». Η σχέση του με τη Λυρική είναι αυτή του συμβασιούχου ορισμένου χρόνου. «Ναι, θα ήθελα να μου πει η Λυρική ότι με χρειάζεται για τρία ή πέντε χρόνια. Δεν νομίζω να υπάρχουν πολλοί που δεν θέλουν να τραγουδούν στη χώρα τους».\n**Η πρεμιέρα του «Κουρέα της Σεβίλλης» είναι το Σάββατο 5 Φεβρουαρίου. Τη μουσική διεύθυνση μοιράζονται οι Γιώργος Πέτρου και Αλέξης Αγραφιώτης. Σκηνικά-κοστούμια: Κένεθ ΜακΛέλαν. Ερμηνεύουν οι Αντώνης Κορωναίος, Βασίλης Καβάγιας, Δάμων-Νέστωρ Πλουμής, Ακης Λαλούσης, Αννα Αγάθωνος, Αρτεμις Μπόγρη, Βασιλική Καραγιάννη, Χάρης Ανδριανός, Δημήτρης Καβράκος, Τάσος Αποστόλου κ.ά. Παραστάσεις: 6, 9, 11, 13, 16, 18, 19, 20, 23, 25 και 26 Φεβρουαρίου. Εισιτήρια προς 80, 70, 60, 50, 40, 30 και 20 ευρώ.\nΣυνέντευξη: Κωνσταντίνος Γιάνναρης\nΦόρος τιμής στον Γονατά\nΒενετσιάνοι παραθεριστές ελληνικής ανευθυνότητας\nΟ κανίβαλος μέσα μας\nΗ Νεμέα του Ιντιάνα Μίλερ\nΤο ποτάμι είναι ο αρχαίος ιππόδρομος\nΣυνέντευξη: Μαρία Σούμπερτ\n«Οι δικές μου γυναίκες δεν είναι ροζ»\nΗ «Monde Diplomatique» σε κόμικς!\nΝτάλτον: οι διαβόητοι παράνομοι της Αγριας Δύσης


Μεταμόρφωσε τα παπούτσια της κόρης σου με 5 ευρώ! - BORO από την ΑΝΝΑ ΔΡΟΥΖΑ - boro.gr\nΑρχική / Μόδα & Ομορφιά / Μεταμόρφωσε τα παπούτσια της κόρης σου με 5 ευρώ!\nΜεταμόρφωσε τα παπούτσια της κόρης σου με 5 ευρώ!\nΙανουάριος 22, 2013 Μόδα & Ομορφιά\nΤα κορίτσια στην εφηβεία αλλά και όχι μόνο αγαπούν τα σταράκια, τις μπαλαρίνες και τα σπορ υφασμάτινα παπούτσια. Και επειδή τα αγαπούν τόσο πολύ, τα φορούν συνέχεια και συνέχεια θέλουν να τα αλλάζουν. Για να μη ξοδεύεσαι αλλά ούτε να της χαλάσεις το χατήρι, μεταμόρφωσέ τα ! Δεν χρειάζεται πολύ κόπο αλλά όρεξη για δημιουργία! Ζωγράφισέ τα, παίξε με καρφίτσες, στρασάκια, γυαλιστερές πέτρες…\nΑπό την beauty editor Λούσυ Καλαγκιά.\nΤα τρουκς τα βάζουμε κυρίως στα πλαϊνά του all star, οπότε με ένα στυλό, βάζουμε το σημείο που θέλουμε να τα βάλουμε. Τα τρουκς δεν χρειάζονται κάποιο ειδικό εργαλείο, αφού έχουν από μόνα τους κάποια «δοντάκια» τα οποία μπορούμε να τα βάλουμε μόνες μας με το χέρι, απλά πρέπει να τα σφίξουμε αρκετά καλά. Ακόμη, μπορείς με τον ίδιο τρόπο να τα βάλεις και σε μπλούζες.\nΠου μπορούμε να τα βρούμε σε προσιτές τιμές;\nΑπό ένα κατάστημα με είδη ραπτικής ή στο Μοναστηράκι, στα χειροποίητα κοσμήματα. Ακόμη, στο e-bay μπορείτε να τα βρείτε τα 50 τρουκς και 1 ευρώ!\nΜια άλλη ιδέα που μπορείς να κάνεις στο all star σου είναι, στην μύτη του παπουτσιού, να κολλήσεις διάφορες πέτρες τύπου Swarovski (κοστίζουν και αυτές ελάχιστα περίπου 1,5 ευρώ η πενηντάδα) με ένα πιστόλι σιλικόνης. Μπορείς, να γεμίσεις όλη την επιφάνεια. Το πιστόλι σιλικόνης μπορεί κάποιος να το βρει σε καταστήματα με κοσμήματα αλλά και σε χρωματοπωλεία.\nΣε μια μπαλαρίνα, μπορείς να καρφιτσώσεις, διάφορες δικές σου προσωπικές καρφίτσες –είτε ίδιες,είτε διαφορετικές- και να δημιουργήσεις έτσι τα δικά σου μοναδικά και ξεχωριστά παπούτσια!\nΚαι κάτι που σίγουρα δεν είχες σκεφτεί είναι να ζωγραφίσεις πάνω στα παπούτσια σου, ότι θες, αφού υπάρχουν ειδικά χρώματα κατάλληλα για υφάσματα. Τους συγκεκριμένους μαρκαδόρους μπορείς να τους βρεις μέχρι 10 ευρώ!


Τρομερή απόφαση από Μπεργκ - Επιστροφή… βόμβα το καλοκαίρι (photos+video) - Onsports.gr\nOnsports Team\t22 Μαρτίου 2021, 13:40\nΠΟΔΟΣΦΑΙΡΟ / Γκέτεμποργκ\t/ Κράσνονταρ\t/ Παναθηναϊκός\nΤρομερή απόφαση από Μπεργκ - Επιστροφή… βόμβα το καλοκαίρι (photos+video)\nΟ Μάρκους Μπεργκ το πήρε απόφαση και αποχωρεί από τους Ρώσους, την στιγμή που έχει «κλειδώσει» η μεγάλη επιστροφή το καλοκαίρι.\nΟ Σουηδός επιθετικός αγωνίζεται τα τελευταία δύο χρόνια στην Ρωσία για λογαριασμό της Κράσνονταρ και μάλιστα τέθηκε δύο φορές αντιμέτωπος με ελληνικές ομάδες. Αρχικά, το καλοκαίρι του 2019 αντιμετώπισε στα play offs του Champions League τον Ολυμπιακό, με τους «ερυθρόλευκους» να παίρνουν την πρόκριση στους ομίλους.\nΤο επόμενο καλοκαίρι, αυτό που μας πέρασε, η ρωσική ομάδα έφτασε και πάλι μέχρι τα play offs της κορυφαίας ευρωπαϊκής διασυλλογικής διοργάνωσης, όπου… έπεσε πάνω στον ΠΑΟΚ. Όμως, στις διπλές αναμετρήσεις, νικήτρια αναδείχθηκε η ομάδα του Μάρκους Μπεργκ, που κέρδισε τη συμμετοχή της στους ομίλους.\nΤη φετινή σεζόν, ο Σκανδιναβός έχει καταφέρει να «γράψει» 25 εμφανίσεις με την φανέλα της Κράσνονταρ, στις οποίες έχει «ματώσει» 12 φορές τα αντίπαλα δίχτυα, ενώ σε τέσσερις περιπτώσεις μπόρεσε να μοιράσει την τελική πάσα σε συμπαίκτες του για να σκοράρουν.\nΩστόσο, το μέλλον Μάρκους Μπεργκ δεν θα είναι στην Κράσνονταρ. Το συμβόλαιό του ολοκληρώνεται το ερχόμενο καλοκαίρι και όπως έγινε γνωστό δεν θα υπάρξει ανανέωση της συνεργασίας. Αντίθετα, ο έμπειρος Σουηδός πήρε μία απόφαση… έκπληξη και προετοιμάζεται για την μεγάλη επιστροφή.\nΣυγκεκριμένα, ο πρώην επιθετικός του Παναθηναϊκού, όπου πέρασε τέσσερα χρόνια, από το 2013 έως το 2017 όταν και αναχώρησε για την Αλ Αΐν, αποφάσισε να επιστρέψει στην πατρίδα του και να κλείσει την καριέρα του στην Γκέτεμποργκ, με την οποία έκανε τα πρώτα του ποδοσφαιρικά… βήματα.\nΜάλιστα, την συγκεκριμένη απόφαση ανακοίνωσε και επίσημα η Κράσνονταρ, υποστηρίζοντας πως ο Μάρκους Μπεργκ θα μείνει κάτοικος… Ρωσίας μέχρι το τέλος της αγωνιστικής περιόδου 2020-’21.\nΠαναθηναϊκός ΟΠΑΠ: Έγραψε αρνητική ευρωπαϊκή ιστορία (photos)\n24 λεπτά πριν Πρόστιμα 60.500 ευρώ επιβλήθηκαν για παρεμπόριο, την περασμένη εβδομάδα\n58 λεπτά πριν Γιουβέντους: Επαφές με Ντιμπάλα για νέο συμβόλαιο


Γεωργαντάς:Η αντίδραση της Θρασκιά για τις Οι ζωντοχήρες - Star.gr\nMEDIA Κυριακή, 11 Φεβρουαρίου 2018, 21:16\nΘέμης Γεωργαντάς: Η on air ατάκα για τις «ζωντοχήρες» και η αντίδραση της Ράνιας Θρασκιά!\nΌσα εκμυστηρεύτηκε ο παρουσιαστής\nΚαλεσμένος στην εκπομπή «DOT» ήταν ο Θέμης Γεωργαντάς. Ο παρουσιαστής μίλησε για όλους κα για όλα, ενώ αποκάλυψε στην Νάνσυ Ζαμπέτογλου και στον Θανάση Αναγνωστόπουλο το παρασκήνιο της ατάκας του «Οι ζωντοχήρες», που είχε πει στον «αέρα» του Πρω1νού.\nΠώς αντέδρασε η Ράνια Θρασκιά άραγε;\nΔεν θα τολμούσα να το κάνω σε δύο ανθρώπους που δεν ξέρω. Η Ράνια απλώς ήταν πιο απροετοίμαστη. Μετά έκανε και χιούμορ ότι έχει δικαστική εντολή να μην την πλησιάζω», ανέφερε χαρακτηριστικά ο παρουσιαστής.


Εγχειρίδιο LG V-C3715N (20 σελίδες)\nΕγχειρίδιο LG V-C3715N\nΔείτε το εγχειρίδιο για το LG V-C3715N εδώ, δωρεάν. Αυτό το εγχειρίδιο ανήκει στην κατηγορία Ηλεκτρικές σκούπες και έχει βαθμολογηθεί από 1 άτομα με μέσο όρο 7.2. Αυτό το εγχειρίδιο διατίθεται στις ακόλουθες γλώσσες: Αγγλικά. Έχετε κάποια ερώτηση σχετικά με το LG V-C3715N ή χρειάζεστε βοήθεια; Κάντε την ερώτησή σας εδώ\nΈχετε κάποια ερώτηση σχετικά με το LG V-C3715N και δεν βρίσκετε την απάντηση στο εγχειρίδιο; Κάντε την ερώτησή σας εδώ. Δώστε μια σαφή και περιεκτική περιγραφή του προβλήματος και της ερώτησής σας. Όσο καλύτερη είναι η περιγραφή του προβλήματος και της ερώτησής σας, τόσο πιο εύκολο είναι για τους άλλους κατόχους του LG V-C3715N να σας απαντήσουν καταλλήλως.\nLG V-C3715N προδιαγραφές\nΠαρακάτω θα βρείτε τις προδιαγραφές του προϊόντος και τις μη αυτόματες προδιαγραφές του LG V-C3715N.\nΔεν μπορείτε να βρείτε την απάντηση στην ερώτησή σας στο εγχειρίδιο; Μπορείτε να βρείτε την απάντηση στην ερώτησή σας στις Συχνές ερωτήσεις σχετικά με το LG V-C3715N παρακάτω.\nΕίναι το εγχειρίδιο του LG V-C3715N διαθέσιμο σε ελληνικά ;\nΔυστυχώς, δεν έχουμε το εγχειρίδιο για το LG V-C3715N διαθέσιμο σε ελληνικά. Αυτό το εγχειρίδιο είναι διαθέσιμο σε Αγγλικά.


Ντουζιέρες - Καμπίνες - vasilopoulosglass\nΑντιλαμβανόμαστε τις ιδιαιτερότητες του κάθε μπάνιου και αναλαμβάνουμε να προτείνουμε την κατάλληλη λύση για κάθε χώρο ξεχωριστά με καμπινές μπάνιου στα μετρά σας.\nΣυρόμενες σε όλες τις διαστασεις\nΑνοιγόμενες σε όλες τις διαστασεις\nΣύγχρονη αισθητική , ποιότητα , ασφάλεια και φυσικά εύχρηστα και στους χώρους των ντους και των μπάνιων σε κατοικίες και επαγγελματικούς χώρους (ξενοδοχεία κ.α.).\nΜέσα από τις παρακάτω κατηγορίες μπορούμε να επιλέξουμε την ιδανική καμπίνα για εσάς:\nΣυρόμενες – ανοιγμένες – παρασυρόμενες-γωνιακές-οβάλ-αναδιπλούμενες-σταθερή με πάνελ.\nΕξαρτήματα αλουμινίου η inox ανοξείδωτα για μεγάλη αντοχή στο χρόνο.\nΠάχος γυαλιών 6χιλ – 8χιλ – 10χιλ.\nΕπεξεργασία γυαλιών securit. (ψημένα ασφαλείας).\nΚρύσταλλα διαφανές-σατινέ-ματ-χρωματιστά-ψηφιακή εκτύπωση-υδροφοβικά.\nΜαγνήτες και ειδικά διάφανα προφίλ για τέλεια στέγνωση.\nΣας καλώ να μας ζητήσετε λύσεις και για τις πιο απαιτητικές περιπτώσεις μπάνιων και εμείς θα καταβάλουμε τη μεγίστη προσπάθεια να σας εξυπηρετήσουμε προσφέροντας σας λύσεις εργονομικές , ποιοτικές , όμορφες και ασφαλής.\nΜονόφυλλη συρόμενη με 1 σταθερό\nΗ μονόφυλλη συρόμενη καμπίνα μπάνιου με ένα σταθερό κρύσταλλο είναι ιδανική για μικρά ανοίγματα από 1,00m έως 1,60m. Στην κατασκευή αυτή χρησιμοποιούνται δυο ραουλα για την στήριξη του συρόμενου φύλλου.\nΗ στεγανοποίηση της πόρτας επιτυγχάνεται με τη χρήση διαφανών προφίλ στο εμπρός και το πίσω μέρος της. Τα ειδικά διαμορφωμένα στοπ, επιτρέπουν στο συρόμενο φύλλο να σταματάει ακριβώς στο επιθυμητό σημείο κατά το άνοιγμα και το κλείσιμο.\nΜονόφυλλη συρόμενη με 2 σταθερά\nΤο μονόφυλλο σύστημα καμπίνας μπάνιου με δύο σταθερά κρύσταλλα τοποθετείται σε ανοίγματα έως και 2,50mm στην περίπτωση που το συρόμενο φύλλο πρέπει να είναι στο κέντρο του ανοίγματος.\nΗ στεγανοποίηση του συρόμενου φύλλου επιτυγχάνεται με τη χρήση δύο γωνιακών προφίλ τα οποία τοποθετούνται στα σταθερά κρύσταλλα. Σε αυτόν τον τύπο ντουζιέρας η πόρτα έχει τη δυνατότητα να ανοίγει είτε προς τα αριστερά αλλά και προς τα δεξιά.\nΜονόφυλλη συρόμενη γωνιακή με 2 σταθερά\nΗ μονόφυλλη συρόμενη γωνιακή καμπίνα μπάνιου είναι κατάλληλη για κάλυψη μπανιέρας η οποία έχει δομικό στοιχείο μόνο στην μια κάθετη πλευρά της. Η στεγανοποίηση της πόρτας με το σταθερό κρύσταλλο επιτυγχάνεται με τη χρήση ειδικού μαγνητικού προφίλ, ώστε να μην μένει καθόλου κενό στην γωνία της κατασκευής. Η πόρτα του συστήματος αυτού μπορεί να είναι είτε προς τη γωνία αλλά είτε προς τον τοίχο του ανοίγματος.\nΜονόφυλλη κουρμπαριστή με 1 σταθερό\nΗ μονόφυλλη κουρμπαριστή καμπίνα μπάνιου με ένα σταθερό κρύσταλλο κατασκευάζεται σε ειδικές διαστάσεις ανάλογα με το χώρο του μπάνιου, αλλά και ακριβώς στα μέτρα της ακρυλικής ντουζιέρας που πιθανόν να υπάρχει. Στην κατασκευή αυτή χρησιμοποιούνται δύο ράουλα για την στήριξη του συρόμενου φύλλου. Η στεγανοποίηση της πόρτας επιτυγχάνεται με τη χρήση διάφανων προφίλ στο εμπρός μέρος της. Τα κρύσταλλα που χρησιμοποιούνται είναι securit 8mm. Τα ειδικά διαμορφωμένα στοπ, επιτρέπουν στο συρόμενο φύλλο να σταματάει ακριβώς στο επιθυμητό σημείο κατά το άνοιγμα και το κλείσιμο του.\nΜονόφυλλη συρόμενη γωνιακή με 3 σταθερά\nΗ μονόφυλλη γωνιακή καμπίνα μπάνιου με τρία σταθερά κρύσταλλα χρησιμοποιείται κυρίως σε μπάνια που έχουν σταθερό δομικό υλικό μόνο στη μια πλευρά της μπανιέρας. Η στεγανοποίηση του κινητού φύλλου επιτυγχάνεται με γωνιακά στεγανοποητικά προφίλ. Το κυκλικό πόμολο εξυπηρετεί ώστε να εκμεταλλευόμαστε όλο το άνοιγμα της πόρτας.\nΔίφυλλη συρόμενη με 2 σταθερά\nΗ δίφυλλη καμπίνα μπάνιου με δύο σταθερά κρύσταλλα είναι η καλύτερη λύση για ανοίγματα έως 2,50mm. Χρησιμοποιώντας δύο ράουλα σε κάθε συρόμενο φύλλο, επιτυγχάνουμε το άνοιγμά τους σε διαφορετική κατεύθυνση, ώστε να δημιουργείται μεγάλο άνοιγμα κατά την είσοδο του ατόμου στην ντουζιέρα. Στα σταθερά κρύσταλλα εφαρμόζονται ειδικά διάφανα προφίλ τα οποία εξασφαλίζουν την άψογη στεγανοποίηση του συστήματος. Τα συρόμενα φύλλα ασφαλίζουν μεταξύ τους με τη χρήση ειδικών μαγνητικών προφίλ.\nΔίφυλλη συρόμενη γωνιακή\nΗ δίφυλλη συρόμενη γωνιακή καμπίνα μπάνιου με δύο σταθερά κρύσταλλα είναι η πιο δημοφιλής κατασκευή, ιδιαίτερα για μικρούς χώρους που δεν υπάρχει η δυνατότητα τοποθέτησης μπανιέρας. Τα δυο συρόμενα φύλλα ανοίγουν προς την αντίθετη κατεύθυνση και δημιουργούν μεγάλο άνοιγμα εισόδου. Ο γωνιακός σύνδεσμος που χρησιμοποιείται για την ένωση των δύο πλευρών είναι μασίφ ανοξείδωτος και εξασφαλίζει εξαιρετικά σταθερή κατασκευή.\nΔίφυλλη συρόμενη γωνιακή με 3 σταθερά\nΗ δίφυλλη συρόμενη γωνιακή καμπίνα μπάνιου με τρία σταθερά κρύσταλλα είναι ιδιαίτερη κατασκευή, που χρησιμοποιείται σε μεγάλα σε μήκος μπάνια που έχουν σταθερό δομικό υλικό μόνο τη μια πλευρά της μπανιέρας. Η στεγανοποίηση των κινητών φύλλων επιτυγχάνεται με γωνιακά στεγανοποιητικά προφίλ και μαγνητικά προφίλ μεταξύ τους.\nΔίφυλλη παρασυρόμενη με 1 σταθερό\nΗ δίφυλλη παρασυρόμενη καμπίνα μπάνιου με ένα σταθερό κρύσταλλο τοποθετείται σε ανοίγματα από 0,85 έως 1,50m στην περίπτωση που τα φερόμενα φύλλα πρέπει να ανοίγουν και τα δύο πίσω από το σταθερό κρύσταλλο. Η χρήση δύο συρόμενων επάλληλων φύλλων δημιουργεί μεγαλύτερο άνοιγμα πόρτας από όλα τα υπόλοιπα συρόμενα συστήματα.\nΗ στεγανοποίηση των συρόμενων φύλλων επιτυγχάνεται με τη χρήση γωνιακού διάφανου προφίλ.\nΔίφυλλη παρασυρόμενη γωνιακή με 2 σταθερά\nΗ δίφυλλη παρασυρόμενη γωνιακή καμπίνα μπάνιου με δύο σταθερά κρύσταλλα τοποθετείται σε ανοίγματα από 0,85 έως 1,50m στην περίπτωση που τα συρόμενα φύλλα πρέπει να ανοίγουν και τα δύο πίσω από το σταθερό κρύσταλλο. Η χρήση δύο συρόμενων επάλληλων φύλλων δημιουργεί μεγαλύτερο άνοιγμα πόρτας από όλα τα υπόλοιπα συστήματα. Η στεγανοποίηση των συρόμενων φύλλων επιτυγχάνεται με τη χρήση γωνιακού διάφανου προφίλ.\nΗ ανοιγο-συρόμενη καμπίνα μπάνιου είναι η ιδανική λύση για μικρά ανοίγματα, όπου δεν μπορεί να τοποθετηθεί απλή αναγόμενοι ή συρόμενη ντουζιέρα. Το σύστημα αυτό ανοίγει μέσα και διπλώνει σε έναν από τους δύο πλαϊνούς τοίχους του ανοίγματος. Κατάλληλο για χώρους στους οποίους δεν είναι δυνατό η πόρτα της ντουζιέρας να ανοίγει προς τα έξω. Διαθέτει δύο πόμολα για εύκολο άνοιγμα και κλείσιμο.\nΟ οδηγός στο δάπεδο εξασφαλίζει πλήρη στεγανοποίηση.\nΑνοιγοσυρόμενη γωνιακή με 1 σταθερό\nΗ ανοιγο-συρόμενη γωνιακή καμπίνα μπάνιου είναι μια πρωτοποριακή πρόταση στην κάλυψη μπάνιων με μικρές διαστάσεις.\nΕίναι το ιδανικότερο σύστημα όπου δεν υπάρχει η δυνατότητα δημιουργίας ανοιγόμενου φύλλου. Το σύστημα αυτό διαθέτει οδηγό που στηρίζει το σταθερό κρύσταλλο , αλλά παράλληλα εξυπηρετεί την κύλιση και αναδίπλωση του ανοιγο-συρόμενου φύλλου παράλληλα στο σταθερό κρύσταλλο. Διαθέτει δύο πόμολα για εύκολο άνοιγμα και κλείσιμο και οδηγό δαπέδου για πλήρη στεγανοποίηση.\nΑνοιγομενες σε όλες τις διαστασεις\nΜονόφυλλη ανοιγόμενη με 1 σταθερό\nΗ μονόφυλλη ανοιγόμενη καμπίνα μπάνιου με ένα σταθερό κρύσταλλο είναι ιδανική για μικρά ανοίγματα. Η ντουζιέρα αυτή διαθέτει μια ανοιγόμενη πόρτα και ένα σταθερό κρύσταλλο ασφαλείας 10mm. Στο σταθερό κρύσταλλο εφαρμόζονται ειδικά διάφανα προφίλ τα οποία εξασφαλίζουν την άψογη στεγανοποίηση του συστήματος. Το ανοιγόμενο φύλλο ασφαλίζει με τη χρήση ειδικού στεγανοποιητικού προφίλ.\nΜονόφυλλη ανοιγόμενη με 2 σταθερά\nΤο μονόφυλλο σύστημα με δύο σταθερά κρύσταλλα τοποθετείται σε ανοίγματα έως και 2,50m , στην περίπτωση που το ανοιγόμενο φύλλο πρέπει να είναι στο κέντρο του ανοίγματος. Αυτή η καμπίνα μπάνιου διαθέτει μια ανοιγόμενη πόρτα και δύο σταθερά κρύσταλλα ασφαλείας 10mm. Στα σταθερά κρύσταλλα εφαρμόζονται ειδικά διάφανα προφίλ τα οποία εξασφαλίζουν την άψογη στεγανοποίηση του συστήματος. Το ανοιγόμενο φύλλο ασφαλίζει με τη χρήση ειδικού στεγανοποιητικού προφίλ.\nΜονόφυλλη ανοιγόμενη γωνιακή με 2 σταθερά\nΗ μονόφυλλη γωνιακή καμπίνα μπάνιου είναι κατάλληλη για κάλυψη μπανιέρας η οποία έχει δομικό υλικό στοιχείο μόνο στην μια κάθετη πλευρά της. Η καμπίνα αυτή διαθέτει μια ανοιγόμενη πόρτα και δύο σταθερά κρύσταλλα ασφαλείας 10mm.\nΣτα σταθερά κρύσταλλα εφαρμόζονται ειδικά διάφανα προφίλ τα οποία εξασφαλίζουν την άψογη στεγανοποίηση του συστήματος.\nΤο ανοιγόμενο φύλλο ασφαλίζει με τη χρήση ειδικού στεγανοποιητικού προφίλ. Η πόρτα του συστήματος αυτού μπορεί να είναι είτε προς τη γωνία αλλά είτε και προς τον τοίχο του ανοίγματος.\nΜονόφυλλη ανοιγόμενη γωνιακή με 3 σταθερά\nΗ μονόφυλλη γωνιακή καμπίνα με τρία σταθερά κρύσταλλα χρησιμοποιείται κυρίως σε μπάνια που έχουν σταθερό δομικό υλικό μόνο στην μια πλευρά της μπανιέρας. Η ντουζιέρα αυτή διαθέτει μια ανοιγόμενη πόρτα και τρία σταθερά κρύσταλλα ασφαλείας 10mm. Στα σταθερά κρύσταλλα εφαρμόζονται ειδικά διάφανα προφίλ τα οποία εξασφαλίζουν την άψογη στεγανοποίηση του συστήματος. Το ανοιγόμενο φύλλο ασφαλίζει με τη χρήση ειδικού στεγανοποιτικού προφίλ.\nΔίφυλλη ανοιγόμενη με 2 σταθερά\nΗ δίφυλλη ανοιγόμενη καμπίνα μπάνιου με δύο σταθερά κρύσταλλα είναι η ιδανική λύση για κάλυψη μπανιέρας.\nΑυτή η καμπίνα μπάνιου διαθέτει δύο ανοιγόμενες πόρτες και δύο σταθερά κρύσταλλα ασφαλείας 10mm. Στα σταθερά κρύσταλλα εφαρμόζονται ειδικά διάφανα προφίλ τα οποία εξασφαλίζουν την άψογη στεγανοποίηση του συστήματος.\nΤα ανοιγόμενα φύλλα ασφαλίζουν μεταξύ τους με τη χρήση ειδικών μαγνητικών προφίλ.\nΔίφυλλη ανοιγόμενη γωνιακή με 2 σταθερά\nΗ δίφυλλη ανοιγόμενη γωνιακή καμπίνα μπάνιου με δύο σταθερά κρύσταλλα χρησιμοποιείται κυρίως σε μικρά μπάνια. Η καμπίνα αυτή διαθέτει δύο ανοιγόμενες πόρτες και δύο σταθερά κρύσταλλα ασφαλείας 10mm. Στα σταθερά κρύσταλλα εφαρμόζονται ειδικά διάφανα προφίλ τα οποία εξασφαλίζουν την άψογη στεγανοποίηση του συστήματος. Τα ανοιγόμενα φύλλα ασφαλίζουν μεταξύ τους με τη χρήση ειδικών μαγνητικών προφίλ.\nΔίφυλλη ανοιγόμενη γωνιακή με 3 σταθερά\nΗ δίφυλλη ανοιγόμενη γωνιακή καμπίνα μπάνιου με τρία σταθερά κρύσταλλα είναι ιδιαίτερη κατασκευή, που χρησιμοποιείται σε μεγάλα σε μήκος μπάνια που έχουν σταθερό δομικό υλικό μόνο στη μια πλευρά της μπανιέρας. Αυτή η καμπίνα μπάνιου διαθέτει δύο ανοιγόμενες πόρτες και δύο σταθερά κρύσταλλα ασφαλείας 10mm. Στα σταθερά κρύσταλλα εφερμόζονται ειδικά διάφανα προφίλ τα οποία εξασφαλίζουν την άψογη στεγανοποίηση του συστήματος. Τα ανοιγόμενα φύλλα ασφαλίζουν μεταξύ τους με τη χρήση ειδικών μαγνητικών προφίλ.


Λουλούδια Zucchini - Άνδρες και γυναίκες\nΜπορείτε να τα αναγνωρίσετε με τα κοντά στελέχη και τις μεγάλες ωοθήκες κάτω από τα πέταλα.\nΑυξήστε τα κολοκύθια στο μπαλκόνι\nΚολοκυθάκια σε μια κατσαρόλα - όχι μόνο ένα πείραμα\nΕπικονίαση των λουλουδιών\nΤα λουλούδια κολοκυθάκια γονιμοποιούνται από μέλισσες. Εάν γονιμοποιηθούν πολύ λίγα θηλυκά λουλούδια - για παράδειγμα σε κρύο ή υγρό καιρό - θα σχηματιστούν λιγότερα φρούτα. Μπορείτε να βοηθήσετε στην επικονίαση με τα ακόλουθα βήματα:\nΔιαλέξτε αρσενικό λουλούδι\nΞεφλουδίστε τα πέταλα\nκτυπήστε τους στήμονες πάνω από το στίγμα του θηλυκού λουλουδιού\nΑφαίρεση των θηλυκών πετάλων\nΕάν η γονιμοποίηση ήταν επιτυχής, η ωοθήκη διογκώνεται και το λουλούδι μαραίνεται. Τώρα είναι η ώρα να χαλαρώσετε προσεκτικά τα πέταλα, αλλιώς θα παρέχουν ένα έδαφος αναπαραγωγής για μυκητιασικές ασθένειες.\nΤα κολοκυθάκια ανθίζουν ως λιχουδιά\nΤα λουλούδια κολοκυθάκια δεν είναι μόνο όμορφα για να δουν, αλλά έχουν υπέροχη γεύση. Είναι η τέλεια προσθήκη σε πιάτα με κρέας και χορτοφάγους. Η ελαφριά γεύση ταιριάζει επίσης καλά με τα ψάρια. Υπάρχουν πολλά νόστιμα πιάτα που μπορούν να δημιουργηθούν από λουλούδια κολοκυθιών. Ακολουθούν μερικές ιδέες συνταγών:\nΛουλούδια κολοκυθάκια γεμιστά με στήθος γαλοπούλας, μαγειρεμένα στο φούρνο\nΤα κολοκυθάκια ανθίζουν σε κτύπημα κρασιού\nΤηγανισμένα λουλούδια κολοκυθάκια γεμιστά με τυρί κρέμα\nΦιλέτο ψαριού τυλιγμένο σε λουλούδια κολοκυθάκια\nΖυμαρικά με σάλτσα λουλουδιών κολοκυθιών\nΑπλά πειραματιστείτε λίγο!\nΤα αρσενικά λουλούδια χρησιμοποιούνται για μαγείρεμα και είναι επίσης πραγματικά εντυπωσιακά ως διακοσμητικά τραπεζιού. Συλλέγονται λίγο πριν ανοίξει το λουλούδι.


Εκλογική «Μουρμούρα» , Critic’s Choice - Τηλεόραση - αθηνόραμα\nΕκλογική «Μουρμούρα» 0\nΑπό Νίκο Βουλαλά - 21/01/2015\nΟι τηλεθεατές δίνουν ψήφο εμπιστοσύνης στο «Μην αρχίζεις τη μουρμούρα» σταθερά κάθε εβδομάδα εδώ και δύο σεζόν – ακόμη κι όταν προβάλλεται σε επανάληψη. Τι ψηφίζουν όμως οι ήρωες της δημοφιλέστερης κωμικής σειράς της ελληνικής τηλεόρασης;\nΟ Ηλίας είναι αποφασισμένος να «μαυρίσει» το σύντροφο της Ελπινίκης, τον γνωστό κύριο Μίμη, που κατεβαίνει υποψήφιος στις εκλογές. Παράλληλα, η Μαρίνα πιάνεται μαλλί με μαλλί έξω από τις κάλπες με μια άλλη ψηφοφόρο. Η Βάσω θέλει να πείσει τον Χάρη να ψηφίσει το κόμμα του μπαμπά της, γιατί ένας βουλευτής θα τον βάλει στο δημόσιο. Ο Χάρης θέλει να πείσει τη Βάσω να ψηφίσει το δικό του κόμμα, γιατί οι εκλογές είναι κρίσιμες. Κανείς δεν θα κάνει το χατίρι του άλλου και η ρεαλίστρια Βάσω θα αναμετρηθεί εκλογικά με τον ιδεαλιστή Χάρη. Βούλα και Μηνάς έχουν αποφασίσει να μην αποκαλύψουν τι θα ψηφίσουν αυτήν τη φορά. Αναποφάσιστοι και οι δύο, προσπαθούν να «ψαρέψουν» ο ένας τον άλλο προκειμένου να μάθουν κάτι παραπάνω που θα τους βοηθήσει να πάρουν μια απόφαση.\nΈνα έκτακτο επεισόδιο της σειράς «Μην αρχίζεις τη μουρμούρα» προβάλλεται την Κυριακή 25/1 στις 17:15, στον ALPHA. Τώρα καταλαβαίνετε γιατί δεν πρέπει να αναβάλετε την άσκηση του εκλογικού σας δικαιώματος μέχρι την τελευταία στιγμή.\nrazkazi com πριν από 3 χρόνια\n-1 αστεράκΑ cute and funny!!!!\nΞετυλίγουμε χριστουγεννιάτικο HD πακέτο


ΚΑΘΗΜΕΡΙΝΗ ΕΝΗΜΕΡΩΣΗ: Θα περάσει τη Μάγχη χώρις χέρια και πόδια\n«Είχα δύο λύσεις μετά το ατύχημα: να πεθάνω ή να αποφασίσω να ζήσω» δήλωσε ο\nάνδρας στη βρετανική εφημερίδα «Τhe Ιndependent».\n«Εχω μια μεγάλη οικογένεια και όλοι είναι χαρούμενοι για εμένα» λέει ο κ. Κρουαζόν. Και καταλήγει: « Επειτα από τρία χρόνια που μόνο έτρωγα, κοιμόμουν και κολυμπούσα, επηρεάστηκαν και εκείνοι από τη διαδικασία. Οταν κολυμπάω σκέφτομαι τα παιδιά μου. Με εμπνέουν και με βοηθούν να είμαι δυνατός πνευματικά».


HERCOLANO: Εισβολή αγνώστων στο στρατιωτικό αεροδρόμιο της Τανάγρας\nΠυροβόλησαν στον αέρα πριν διαφύγουν\nΔύο άγνωστα άτομα εντοπίστηκαν την Τρίτη 21 Ιουνίου 2011 και ώρα 01:50 περίπου από περίπολο να κινούνται σε χώρο εντός της 114 Πτέρυγας Μάχης στο αεροδρόμιο της Τανάγρας, ίσως της πιο φυλασσόμενης αεροπορικής βάσης της χώρας.\nΟι δύο άγνωστοι με τον εντοπισμό τους τράπηκαν σε φυγή ενώ πυροβόλησαν στον αέρα για εκφοβισμό πέντε με έξι φορές.\nΣτις έρευνες για τη σύλληψή τους εκτός από τα όργανα Ασφαλείας του αεροδρομίου συμμετείχαν και δυνάμεις της Ελληνικής Αστυνομίας.\nΜέχρις στιγμής τα δύο άτομα διαφεύγουν την σύλληψη. Οι έρευνες συνεχίζονται.\nΕΜΕΙΣ ΘΑ ΣΧΟΛΙΑΣΩΜΕ ΜΟΝΟΝ ΤΟ ΕΞΗΣ:\nΗ ΦΥΛΑΞΙΣ ΤΩΝ ΣΤΡΑΤΟΠΕΔΩΝ ΜΑΣ ΕΙΝΑΙ ΑΝΥΠΑΡΚΤΗ !!!\nΟΙ ΣΚΟΠΙΕΣ ΕΧΟΥΝ ΟΠΛΑ ΧΩΡΙΣ ΓΕΜΙΣΤΗΡΑ!!! Ο ΓΕΜΙΣΤΗΡΑΣ ΕΙΝΑΙ ΧΙΛΙΟΔΕΜΕΝΟΣ ΜΕ ΣΠΑΓΓΟΥΣ, ΒΟΥΛΟΚΕΡΙΑ ΚΑΙ ΚΟΛΛΗΤΙΚΕΣ ΤΑΙΝΙΕΣ ΚΑΙ ΓΙΑ ΝΑ ΤΟΝ ΑΝΟΙΞΟΥΝ ΚΑΙ ΝΑ ΕΤΟΙΜΑΣΟΥΝ ΤΟ ΟΠΛΟ ---ΠΡΑΓΜΑ ΠΟΥ ΘΑ ΠΑΡΗ ΠΕΡΙΠΟΥ 20 ΛΕΠΤΑ ΤΗΣ ΩΡΑΣ-- ΠΡΕΠΕΙ ΝΑ ΤΗΛΕΦΩΝΗΣΟΥΝ ΠΡΩΤΑ ΣΤΟΝ ΑΞΙΩΜΑΤΙΚΟ ΥΠΗΡΕΣΙΑΣ, ΝΑ ΤΟΥ ΕΞΗΓΗΣΟΥΝ ΚΑΙ ΝΑ ΔΩΣΗ ΤΗΝ ΑΔΕΙΑ!!! ΔΗΛΑΔΗ ΔΙΑΔΙΚΑΣΙΑ 40 ΛΕΠΤΩΝ !!!\nΕΥΤΥΧΩΣ, Η ΕΘΝΙΚΗ ΜΑΣ ΑΣΦΑΛΕΙΑ ΕΧΕΙ ΑΚΟΜΗ ΜΥΣΤΙΚΑ!!! ΙΔΟΥ !!! ΔΕΝ ΤΑΞΕΡΑΝ ΑΥΤΑ ΚΑΛΑ ΟΙ ΕΙΣΒΟΛΕΙΣ !! ΕΙΔ'ΑΛΛΩΣ ΔΕΝ ΘΑ ΠΥΡΟΒΟΛΟΥΣΑΝ !!! ΑΠΛΩΣ ΘΑ ΕΒΓΑΖΑΝ ΤΗΝ ΓΛΩΣΣΑ ΚΑΙ ΘΑ ΧΛΕΥΑΖΑΝ ΤΗΝ ΠΕΡΙΠΟΛΟ, "ΠΙΑΣΕ ΜΕ ΑΝ ΜΠΟΡΗΣ!!!"\nΑΣΦΑΙΡΗ ΟΙΚΟΝΟΜΙΑ ΧΡΕΟΚΟΠΗΜΕΝΗ !!!\nΑΣΦΑΙΡΗ ΚΟΙΝΩΝΙΑ ΜΕ ΚΥΡΙΑΡΧΗ ΙΔΕΟΛΟΓΙΑ ΤΟΝ ΕΘΝΟΜΗΔΕΝΙΣΜΟ ΚΑΙ ΤΗΝ ΑΥΤΟΤΑΠΕΙΝΩΣΗ!!!\nΑΣΦΑΙΡΟ ΚΡΑΤΟΣ ΠΟΥ "ΔΕΝ ΔΙΕΚΔΙΚΕΙ ΤΙΠΟΤΕ"!!!\nΑΣΦΑΙΡΟ ΕΘΝΟΣ ΠΟΥ ΔΕΧΘΗΚΕ ΝΑ ΜΕΤΑΤΡΑΠΗ ΣΕ "ΛΑΟ" ΛΑΘΡΟΜΕΤΑΝΑΣΤΩΝ!!!\nΑΣΦΑΙΡΕΣ ΣΚΟΠΙΕΣ !!!!\nΜΗΝ ΓΕΛΙΕΣΕ ΑΔΕΛΦΕ ΜΟΥ!!! ΟΙ ΒΑΡΒΑΡΟΙ ΠΕΡΑΣΑΝ ΤΙΣ ΑΣΦΑΙΡΕΣ ΚΑΙ ΑΧΡΗΣΤΕΣ ΣΚΟΠΙΕΣ, ΘΡΟΝΙΑΣΤΗΚΑΝ ΠΙΑ ΣΤΟ ΚΕΝΤΡΟ ΤΗΣ ΠΟΛΗΣ, ΣΤΟ ΠΑΝΕΠΙΣΤΗΜΙΟ ΚΑΙ ΣΤΗΝ ΒΟΥΛΗ!!!\nΟ ΕΛΛΗΝΙΣΜΟΣ ΤΕΛΕΙΩΝΕΙ !!! Ο ΕΛΛΗΝΙΣΜΟΣ ΤΕΛΕΙΩΝΕΙ, ΑΝΑΞΙΟΠΡΕΠΗΣ ΚΑΙ ΑΘΛΙΟΣ ΚΑΙ ΧΛΕΥΑΖΟΜΕΝΟΣ ΔΙΕΘΝΩΣ --ΑΦΟΥ ΠΡΩΤΑ Ο ΙΔΙΟΣ ΚΑΙ ΤΑ ΠΑΝΕΠΙΣΤΗΜΙΑ ΤΟΥ ΚΑΙ ΤΑ ΠΟΛΙΤΙΚΑ ΤΟΥ ΚΟΜΜΑΤΑ, ΕΧΛΕΥΑΣΑΝ ΚΑΙ ΧΛΕΥΑΖΟΥΝ ΤΗΝ ΙΣΤΟΡΙΑ ΤΟΥ, ΤΗΝ ΑΝΘΡΩΠΟΛΟΓΙΑ ΤΟΥ, ΤΟΝ ΠΟΛΙΤΙΣΜΟ ΤΟΥ, ΤΑ ΕΠΙΤΕΥΓΜΑΤΑ ΤΟΥ ΚΑΙ ΤΗΝ ΥΠΟΣΤΑΣΙ ΤΟΥ!!!\nΑΝΑΖΗΤΟΥΝ ΤΟΥΣ "ΕΙΣΒΟΛΕΙΣ"!! ΧΑ-ΧΑ-ΧΑ!!! ΑΥΤΟΥΣ ΠΟΥ ΠΡΟΣΦΑΤΩΣ ΕΧΛΕΥΑΣΑΝ ΚΑΙ ΛΟΙΔΟΡΗΣΑΝ ΑΙΣΧΡΑ ΚΑΙ ΑΝΗΘΙΚΑ ΜΕ ΘΡΑΣΟΣ ΚΑΙ ΑΥΘΑΔΕΙΑ, ΤΗΝ ΕΘΝΕΓΕΡΣΙΑΝ ΤΟΥ, ΟΥΔΕΙΣ ΑΝΑΖΗΤΕΙ ΚΑΙ ΟΥΔΕΙΣ ΣΚΕΠΤΕΤΑΙ ΝΑ ΔΙΚΑΣΗ!!!\nΜΗΝ ΓΕΛΙΕΣΕ ΑΔΕΛΦΕ ΜΟΥ!!! ΤΟ ΑΘΛΙΟΝ ΤΕΛΟΣ ΤΟΥ ΕΛΛΗΝΙΣΜΟΥ ΣΥΜΒΑΙΝΕΙ ΤΩΡΑ, ΠΡΟ ΤΩΝ ΟΦΘΑΛΜΩΝ ΜΑΣ!!!\nΑναρτήθηκε από ΓΕΩΡΓΙΟΣ ΓΕΩΡΓΙΑΔΗΣ στις 12:25 μ.μ.\nΒασίλης 21 Ιουνίου 2011 - 9:30 μ.μ.\nΜη σας ακούω απαισιόδοξους, ο Ελληνισμός δε θα τελειώσει, κανένα τέλος του δε θα είναι άθλιο, δε θα υπάρξει τέλος διότι πολύ απλά τέλος δεν υπάρχει κατά την αρχαία ελληνική κοσμοθέαση, υπάρχει μόνο ο κύκλος της ιστορίας, η ιστορία δεν είναι γραμμική. Η μόδα του ατυχούς διεθνισμού είναι που θα περάσει, αυτή τη μόδα ζούμε τώρα στο απόγειό της-να η πηγή της απαισιοδοξίας. Ας έχουμε ψηλά το κεφάλι λοιπόν!\nΟ χαμηλός πήχυς του δημοψηφίσματος\nΤΟ ΚΥΡΙΟΝ ΑΡΘΡΟΝ ΤΟΥ ΒΗΜΑΤΟΣ\nΕισβολή αγνώστων στο στρατιωτικό αεροδρόμιο της Τα...\nΗ ΓΝΩΜΗ ΜΑΣ ΔΙΑ ΤΟ "ΜΕΣΟΠΡΟΘΕΣΜΟ"


Συνέντευξη στον ρ/φ Παραπολιτικά 90,1 - Παύλος Γερουλάνος\nΣΥΝΕΝΤΕΥΞΕΙΣ ALPHA Radio 96.5, Θεσσαλονίκη\nΣυνέντευξη στον ρ/φ Παραπολιτικά 90,1\nστους Γιώργο Κουβαρά και Γιώργο Πιέρρο.\n“Η Ελλάδα χρειάζεται άμεσα σοβαρή αντιπολίτευση και μια προοπτική διακυβέρνησης από προοδευτικές δυνάμεις. Αυτό είναι ζητούμενο, το νιώθουμε όλοι εμείς που πιστεύουμε στις προοδευτικές δυνάμεις της χώρας, που βλέπουμε ότι δεν εκφράζονται αυτή τη στιγμή. Να θυμηθούμε ότι 2 εκατομμύρια ψηφοφόροι έχουν αποχωρήσει από τις κάλπες από το 2009 ως το 2019. Αργά και σταθερά, πάρα τις εντάσεις, πάρα τα μνημόνια, παρά τα δημοψηφίσματα, ο κόσμος γυρνάει την πλάτη του στην πολιτική. Πιστεύω ότι η μεγάλη πλειοψηφία αυτών των ανθρώπων είναι προοδευτικοί άνθρωποι που θέλουν να δουν νηφάλιες πολιτικές, που θέλουν να δουν πολιτικές που είναι κοινωνικά δίκαιες, που αλλάζουν τα δεδομένα στη χώρα, που ανοίγουν δρόμους για τη νέα γενιά”.


στίγμαΛόγου: Ο αντίκτυπος μιας γνώμης\nΜετά τις τελευταίες δύο Παρασκευές και τα «σφηνάκια» που δημοσιεύσαμε, ακολούθησε μια αναπάντεχη αντίδραση «εκτός γηπέδου». Δύο από τους ποιητές δημοσίευσαν στο facebook συνδέσμους προς τις αναρτήσεις μας, προσκαλώντας ουσιαστικά τους φίλους τους να διατυπώσουν τις απόψεις τους και να ακυρώσουν με αυτόν τον τρόπο τις «κριτικές» μας. Προσωπικά δεν περίμενα καθόλου μια τέτοια αντίδραση και πιάστηκα κυριολεκτικά εξ απίνης, διότι ποτέ δεν φανταζόμουν ότι το στίγμαΛόγου είναι τόσο εδραιωμένο στη συνείδησή τους ώστε να θεωρούν τόσο καίρια τη γνώμη μας και να της δίνουν τέτοια σημασία. Ξαφνιάστηκα επίσης επειδή όταν γράψαμε θετικές αξιολογήσεις δεν το έκαναν ιδιαίτερο θέμα, όπως τώρα που γράψαμε κάτι αρνητικό.\nΚαι το ερώτημα είναι: πρέπει πάντα να γράφουμε κάτι θετικό; Μα δεν θα δημιουργηθεί έτσι και από εμάς η εντύπωση ότι ζούμε σε μια εποχή "λογοτεχνικής αναγέννησης", όπου γράφονται πραγματικά αριστουργήματα, όταν διθυραμβολογούμε για ό,τι γράφουμε; (διαβάστε σχετικά και ένα κείμενο του Νάσου Βαγενά που θα αναδημοσιεύσουμε τη Μ. Πέμπτη – καίτοι αναφέρεται στη σοβαρή κριτική, έχει γενικότερη εφαρμογή).\nΤότε, μπορεί να πει κανείς, μπορείτε να αποφύγετε τον σκόπελο με το να μην γράψετε, να αποσιωπήσετε δηλαδή, τις αρνητικές σας γνώμες. Πράγματι, και αυτό ακριβώς κάνουμε όταν πρόκειται για ποιητές που δεν μας έχουν ξανα-απασχολήσει. Όταν όμως πρόκειται για ποιητές με τους οποίους έχουμε ασχοληθεί στο παρελθόν και τους παρακολουθούμε ή οι ίδιοι φροντίζουν να μας στέλνουν τα νεότερα βιβλία τους, αποζητώντας τη γνώμη μας, δεν μπορούμε να μην γράψουμε αυτό που πραγματικά πιστεύουμε... Οπότε, ζητούμε συγνώμη αν σας στενοχωρούμε, αλλά οφείλουμε (απέναντι στους εαυτούς μας πρωτίστως) να είμαστε ειλικρινείς στην άποψή μας – στην άποψή μας, προσοχή, ποτέ δεν καμωθήκαμε τους κριτικούς…\nΚαι ευχαριστούμε που μας δίνετε τόση σημασία. Καλή Μεγάλη Εβδομάδα!\nΑναρτήθηκε από Christina Linardaki στις 01:50\nΕτικέτες θεωρία-άποψη, κριτική, Χριστίνα Λιναρδάκη\ndemis 25 Απριλίου 2016 - 11:05 π.μ.\nAυτό σημαίνει ότι βρίσκεστε σε καλό δρόμο. Πρέπει, πάντως, να ανοίξει μια μεγάλη συζήτηση, κι όχι σε επίπεδο ξεκατινιάσματος, όπως κατά κανόνα συμβαίνει στο "μεγάλο ρουφιάνο", δηλ. στο φέις.. μπουκ. Η δικτατορία του like και του "πες εσύ, να πω κι εγώ!", με όλη τη γελοιότητα του πράγματος, καλά κρατεί.\nChristina Linardaki 25 Απριλίου 2016 - 12:27 μ.μ.\nΤο σίγουρο είναι ότι έχουμε βγει στον δρόμο. Εκτιθέμεθα, δηλαδή, γράφοντας αυτά που πιστεύουμε - αν αυτό είναι καλό ή όχι, είναι άλλη ιστορία...\nΑυτό με το facebook το καταλάβαμε από πρώτο χέρι...\nΑν και τα έχουμε πει και κατ' ιδίαν, σας εύχομαι και δημοσία καλή Ανάσταση και καλό Πάσχα.\nΚωστής Μακρής 25 Απριλίου 2016 - 12:29 μ.μ.\nΤο επαινετικό σχόλιο είναι συνήθως τόσο ευπρόσδεκτο που, όπως συμβαίνει με έναν επισκέπτη που αγαπάμε, σπάνια του ζητάμε να σκουπίσει τα παπούτσια του στο χαλάκι της εισόδου, να δικαιολογήσει τον ερχομό του ή να μας εξηγήσει με τεχνικούς, καλλιτεχνικούς ή κοινωνιολογικούς όρους την παρουσία του στο κατώφλι του χώρου μας. Λέμε ένα "καλώς τον" ή "καλώς την", σκάμε κι ένα σαραντάπηχο (ή πιο συμμαζεμένο) χαμόγελο, λέμε κι ένα ευχαριστώ αν τύχει να μας φέρει και δώρο και προχωράμε σε άλλα.\nΗ κριτική όμως είναι άλλο πράγμα.\nΘυμίζει λίγο εξώδικο από πιστωτή, μοιάζει κάπως με έλεγχο (τον σχολικό εννοώ) όπου η βαθμολογία δεν είναι αυτή που θα περιμέναμε. Και εκεί χρειάζονται εξηγήσεις, αιτιολογήσεις, τεκμήρια, τσιτάτα, παραδείγματα, έξωθεν μαρτυρίες...\nΠώς όμως ο καλοπροαίρετος κριτικός να αποδείξει αυτό το έρμο "ε, τι να κάνουμε! Δεν μου άρεσε (...καθόλου, και τόσο, όσο τα προηγούμενα κ.λ.π.)" όταν κάθε κριτική υποτάσσεται σ' αυτό το δυσερμήνευτο και ταυτολογικό "μ' αρέσει επειδή μου αρέσει";\nΑγαπητή Χριστίνα, το stigmalogou φιλοξένησε πριν από μέρες εκείνο το αλήστου μνήμης φλυαρολόγημά μου περί "Τέχνης, κριτικής και ΜΑΓΥΑ". Ε, και με αφορμή αυτά, το ξαναθυμάμαι.\nΚαι όπως έγραψα πρόσφατα σε μια γνωστή κριτικό "αν πρόκειται να με καταχερίσεις δημόσια, τουλάχιστον να είναι σωστά γραμμένο το όνομά μου".\nΕπειδή όσο κι αν ακούγεται ή φαίνεται παράξενο, τίποτα μέχρι τώρα δεν με έχει ενθαρρύνει στην αυτοβελτίωσή μου όσο μια αρνητική αλλά αρκετά πολύλογη (δεν λέω ούτε αντικειμενική ούτε τεκμηριωμένη, γιατί και αυτό είναι επίσης υποκειμενικό) κριτική. Θες από πείσμα, θες από αυτογνωσία (που ποιος την έχασε για να τη βρω εγώ αλλά τέλος πάντων...)\nΌλα αυτά όμως, μάλλον ως καλούς οιωνούς για το stigmalogou τα βλέπω.\nΚαλή Μεγάλη Εβδομάδα να έχουμε.\nΚαι καλή Ανάσταση (για ό,τι πιστεύει η καθεμιά κι ο καθείς)\nChristina Linardaki 25 Απριλίου 2016 - 5:48 μ.μ.\nΚαλή Ανάσταση και καλό Πάσχα και σε σένα, Κωστή, ευχαριστούμε.\ndemis 25 Απριλίου 2016 - 9:15 μ.μ.\nΟ δρόμος απέκτησε ενδιαφέρον. Καλή Ανάσταση σε εσάς και σε όλους τους αναγνώστες σας.\nΚρις Λιβανίου 26 Απριλίου 2016 - 7:57 μ.μ.\nΣε ό,τι με αφορά, είμαι και υπεύθυνη ενός από τα ένοχα σφηνάκια, θα πω και εδώ το αυτονόητο, ότι μόλις ο/η θιγμένος/θιγμένη δημιουργός γράψει κάτι λίγο καλύτερο, αμέσως θα γράψω κι εγώ μια λίγο καλύτερη κριτική. Γράφουμε για όσα έχουν τυπωθεί και άρα βρίσκονται σε κοινή θέα, η πιο ασφαλής λύση για όσους αισθάνονται ενδεχομένως προσωπικά στοχευμένοι (λες και έχουμε ανομολόγητα προηγούμενα και χωράφια να μοιράσουμε) θα ήταν να δημοσίευαν με μεγαλύτερη φειδώ.\nΜαρία Κουλούρη 30 Απριλίου 2016 - 12:08 μ.μ.\nΓεια σας, κυρία Λιβανίου! Χαίρομαι που βρίσκω εδώ την τοποθέτησή σας. Μια λοιπόν, που γράψατε για τη δική μου ποιητική συλλογή και σας ευχαριστώ πολύ για το ενδιαφέρον και τον χρόνο σας, ήθελα πραγματικά να σας ρωτήσω αν είδατε την ανάρτησή μου στο facebook; Δεν έχω στη λίστα των φίλων μου κάποιο άτομο με το όνομά σας, αλλά θα μπορούσατε να χρησιμοποιείτε κάποιο άλλο όνομα ή να παρακολουθείτε τα τεκταινόμενα στο fb μέσω του προφίλ κάποιου φίλου σας. Αν δεν το έχετε κάνει, σας παρακαλώ πολύ να μπείτε στον λογαριασμό μου, να δείτε την σχετική ανάρτηση και μετά να μου εξηγήσετε για ποιο λόγο αναφέρετε πως αισθάνομαι προσωπικά στοχευμένη από την κριτική σας. Θα δείτε ότι σας ευχαριστώ δημοσίως για τον χρόνο και το ενδιαφέρον σας και επίσης σε σχόλιό μου στα λεγόμενα όσων τοποθετήθηκαν κάτω από την σχετική ανάρτηση θα δείτε να γράφω κατά λέξη : "Και οι αρνητικές κριτικές είναι θεμιτές, ειδικά όταν δεν έχουν να κάνουν με προσωπικές διαφορές και στην προκειμένη δεν φαντάζομαι ότι η κυρία Λιβανίου έχει κάτι μαζί μου, μια που δεν γνωριζόμαστε. Δεν θα ήθελα να σχολιάσω τις συγκεκριμένες απόψεις της κριτικού, φυσικά και έχει κάθε δικαίωμα να τοποθετηθεί αρνητικά για κάποιο βιβλίο που διάβασε και δεν της άρεσε."\nΕπίσης, όπως παραδέχτηκε και η Χριστίνα Λιναρδάκη, εγώ είχα δημοσιεύσει και την θετική σας παρουσίαση για την πρώτη μου συλλογή, άρα παραμένει ανακριβές το παραπάνω σημείωμα στο blog σας, όταν αναφέρει ότι :"Ξαφνιάστηκα επίσης επειδή όταν γράψαμε θετικές αξιολογήσεις δεν το έκαναν ιδιαίτερο θέμα, όπως τώρα που γράψαμε κάτι αρνητικό."\nΣας εύχομαι Καλό Πάσχα και πραγματικά θα ήθελα τη γνώμη σας, αν και εσείς το επιθυμείτε, για όσα σας γράφω παραπάνω. Δεν έχω καμία διάθεση για ένταση αλλά η απορία μου είναι έντονη για το πως ακριβώς έχω δείξει να αισθάνομαι προσωπικά στοχευμένη από τη γνώμη σας για τη συλλογή μου "Ρολόγια και άλλοι χτύποι".\nΚρις Λιβανίου 1 Μαΐου 2016 - 12:10 μ.μ.\nΚυρία Κουλούρη καλημέρα, σας εύχομαι χρόνια πολλά καταρχάς, και στη συνέχεια σας ευχαριστώ όχι μόνο για το σχόλιό σας πιο πάνω αλλά για την ευγένεια, σας διαβεβαιώ είναι ένα τόσο ευχάριστο πράγμα, τα βάζει όλα κάτω από ένα άλλο φως.\nΣχετικά με τις όποιες αναρτήσεις στο facebook, τα πράγματα είναι εύκολα: δεν έχω λογαριασμό, δεν είχα ποτέ. Δεν έχω κάτι ιδιαίτερο με το μέσο, αλλά δεν μου χρησίμεψε ποτέ και ως τρόπος επικοινωνίας. ΄Ετσι δεν έχω κατ'ευθείαν γνώση του τι γράφεται εκεί και είναι μια χαρά έτσι. Χρειάζομαι να σας πω δύο πράγματα, που για μένα έχουν ζωτική σημασία: στα μάτια μου, στο μυαλό μου και στην καρδιά μου το "Μουσείο άδειο" είναι μια συλλογή με κείμενα που αξίζουν τον κόπο. Επειδή διαβάζω δεκάδες σελίδες με ποιήματα κάθε μήνα, όταν κάτι είναι ενδιαφέρον και πρωτότυπο, πιστέψτε με, φαίνεται στις πρώτες λέξεις. Το "Μουσείο άδειο" είναι μια τέτοια περίπτωση, χάρηκα την ανάγνωση, θαύμασα τον δημιουργό, έγραψα όλες μου τις σκέψεις. Το "Ρολόγια και άλλοι χτύποι" δεν ήταν ένα τέτοιο βιβλίο. Δεν έχει πολλή σημασία. Αυτό είναι το πρώτο σημείο. Το δεύτερο και μακράν το σημαντικότερο είναι ότι ακριβώς επειδή δεν έχω facebook, δεν είδα με τα ίδια μου τα μάτια τι γράφτηκε, και άρα πώς αποφάσισα να απαντήσω; Ήταν μια άστοχη κίνηση που δεν θα επαναληφθεί. Το λιγότερο που είχα να κάνω, εφόσον αποφάσισα ότι με ενδιέφεραν τα λεγόμενα, θα ήταν να ψάξω μόνη μου και να τα διαβάσω με τα ίδια μου τα μάτια, να βγάλω τα δικά μου συμπεράσματα και να αποφασίσω πώς θα πράξω στην συνέχεια. Δεν το έκανα επειδή δεν μπορούσα, και παρόλο που αυτό δεν θα μπορούσε να είναι δικαιολογία και δεν είναι άλλωστε, σας ζητώ συγγνώμη. Στο κάτω-κάτω, αν ήθελα να ξέρω και να αντιδρώ στο τι συμβαίνει και λέγεται εκτός blog, πολύ σωστά μου είπατε, δεν έχω παρά να ανοίξω ένα λογαριασμό. Δεν θα το κάνω, αλλά δεν θα βασίζομαι σε πράγματα που δεν έχω δει η ίδια για να γράφω εδώ, το ατόπημα ήταν σοβαρό. Χαίρομαι που παρόλο το λάθος μου σε ό,τι αφορά την αφορμή για το σχόλιό μου, δεν αμφιβάλλετε ότι δεν σας στοχεύω προσωπικά. Δεν το κάνω, ούτε τώρα, ούτε στο μέλλον, δεν γνωριζόμαστε, μόνο σας διαβάζω και τίποτα άλλο. Εμμένω στη γνώμη που διατύπωσα για τα κείμενά σας αυτά καθεαυτά, αλλά σας διαβεβαιώ ότι δεν θα ασχοληθώ ξανά με ό,τι δεν γράφεται στο ΣτίγμαΛόγου. Δεν αξίζει ούτε σε σας, δεν αξίζει ούτε σε μένα.\nΜαρία Κουλούρη 12 Μαΐου 2016 - 11:12 μ.μ.\nΚυρία Λιβανίου, σας απαντώ με κάποια καθυστέρηση αλλά πολλές οι εκκρεμότητες και οι υποχρεώσεις και τώρα κατάφερα να σας γράψω.\nΣας ευχαριστώ για την απάντησή σας και θεωρώ πως το θέμα δεν έχει νόημα να πάρει άλλη έκταση. Είμαι σίγουρη πως έχετε καταλάβει ότι από τη δική μου την πλευρά δεν υπήρξε ενόχληση από την αρνητική σας άποψη για το βιβλίο μου και πως πραγματικά όλη αυτή η ένταση δεν ξεκίνησε από δική μου πρωτοβουλία.\nChristina Linardaki 13 Μαΐου 2016 - 12:40 μ.μ.\nΠράγματι, και εγώ πιστεύω ότι ήταν οι ατυχείς συγκυρίες. Καλή δημιουργική συνέχεια σε όλους!


ΑΠΟ ΠΟΙΑ ΝΟΣΗΜΑΤΑ ΚΙΝΔΥΝΕΥΕΤΕ, ΑΝΑΛΟΓΑ ΜΕ ΤΗΝ ΟΜΑΔΑ ΑΙΜΑΤΟΣ | ArtaVoice - Τα νέα της Άρτας. Ειδήσεις από την Ήπειρο και την Άρτα.\nΑρχική› Ιστολόγια› Το ιστολόγιο του/της ArtaVoice› ΑΠΟ ΠΟΙΑ ΝΟΣΗΜΑΤΑ ΚΙΝΔΥΝΕΥΕΤΕ, ΑΝΑΛΟΓΑ ΜΕ ΤΗΝ ΟΜΑΔΑ ΑΙΜΑΤΟΣ\n'Αγχος: Το άγχος (στρες) οδηγεί σε αύξηση των επιπέδων της κορτιζόλης στο αίμα, γι' αυτό και η κορτιζόνη χαρακτηρίζεται ως η ορμόνη του στρες. Τα άτομα με ομάδα αίματος Α τείνουν να παράγουν μεγαλύτερη ποσότητα κορτιζόλης.\nΠροσδόκιμο ζωής: Τα άτομα με ομάδα αίματος Ο έχουν πιθανώς μεγαλύτερο προσδόκιμο ζωής, το οποίο μπορεί να οφείλεται στο μικρότερο κίνδυνο καρδιαγγειακής νόσου καθ' όλη τη διάρκεια της ζωής.\nΕτικέτες ομάδα αίματος νοσήματα διαβήτης έρευνα\nΤΙ ΑΠΑΙΤΕΙ Η ΜΟΣΧΑ ΓΙΑ ΔΙΑΚΟΠΗ ΤΟΥ ΠΟΛΕΜΟΥ\nΕγκριση για 13 θεσεις μονιμων γιατρων στο Νοσοκομειο Αρτας\nΜΕΡΟΜΗΝΙΑ: ΤΙ ΚΑΙΡΟ ΘΑ ΚΑΝΕΙ ΤΣΙΚΝΟΠΕΜΠΤΗ ΚΑΙ ΚΑΘΑΡΑ ΔΕΥΤΕΡΑ


Καραμαρίτης Νίκος - Αντώνης Καμπουράκης\nΑπό το 1989 έως και σήμερα, ο Νίκος Καραμαρίτης εργάζεται ως Χειρουργός Οδοντίατρος σε ιδιωτικό οδοντιατρείο που διατηρεί στη Ρόδο και είναι πατέρας τριών παιδιών.\nΑπό το 2004 έως το 2007 διετέλεσε Διοικητής στο Β’ ΠΕΣΥΠ (ΔΥΠΕ) Νοτίου Αιγαίου.\nΑπό το Σεπτέμβριο του 2014 έως και το Φεβρουάριο του 2017, ως\nΕντεταλμένος Περιφερειακός Σύμβουλος στη Διεύθυνση Δημόσιας Υγείας της ΠΝΑΙ, θέσπισε κίνητρο ύψους €450 σε γιατρούς που επιθυμούν να στελεχώσουν άγονα και προβληματικά ιατρεία. Την ίδια περίοδο διετέλεσε Πρόεδρος στην Αστική μη Κερδοσκοπική Εταιρεία «ΓΑΛΗΝΟΣ» της Περιφέρειας Νοτίου Αιγαίου, μέσω της οποίας χρηματοδοτήθηκαν δράσεις για την ιατρική φροντίδα των κατοίκων απομακρυσμένων νησιών.\nΑπό τις 24 Μαρτίου του 2017 έως και σήμερα, από τη Διεύθυνση Κοινωνικής Μέριμνας της ΠΝΑΙ επέκτεινε το Κοινωνικό Παντοπωλείο σε όλα τα Δωδεκάνησα αυξάνοντας τον αριθμό των δικαιούχων από 300 σε 5.000.


Τουριστικός Οδηγός: Το θρυλικό ξενοδοχείο που χτίστηκε το 1874 από έναν Έλληνα στο Λίβανο [Εικόνες]\nΤο θρυλικό ξενοδοχείο που χτίστηκε το 1874 από έναν Έλληνα στο Λίβανο [Εικόνες]\nΜε τα παράθυρα να βλέπουν τα ρωμαϊκά ερείπια του ναού της γνωστής τότε Ηλιούπολις, το ξενοδοχείο Palmyra στην πόλη Μπάαλμπεκ του Λιβάνου, στέκεται να κοιτά τον πόλεμο.\nΟι πύλες του άνοιξαν το 1874, με τα πολυτελή δωμάτια και σαλόνια του να φιλοξενούν από την Ελλα Φιτζεραλντ και τη Νίνα Σιμόν μέχρι τον Σαρλ ντε Γκωλ και την αυτοκράτειρα της Αβησσυνίας.\nΟι αίθουσες ήταν διακοσμημένες με αντίκες και περσικά χαλιά σε πατώματα και τοίχους. Ενα από τα δωμάτια διαθέτει σχέδιο του Γάλλου ποιητή Ζαν Κοκτώ επάνω σε έναν τοίχο.\nΤα χρόνια όμως πέρασαν, ο πόλεμος ήρθε και οι χρυσές αναμνήσεις έμειναν πίσω από τις κλειστές πόρτες.\nΠλέον, το ξενοδοχείο Palmyra είναι άδειο, εξαιτίας της τεταμένης κατάστασης στην κοιλάδα Μπεκάα, η οποία βρίσκεται στα σύνορα με τη Συρία.\nΤο θρυλικό ξενοδοχείο, σύμφωνα με την ιδιοκτήτρια Ρίμα Χουσείνι είναι ένα «ταξίδι στο παρελθόν».\nΔημιούργημα του Ελληνα Περικλή Μιμικάκη, μετά την αύξηση του αριθμού τουριστών στην περιοχή, το ξενοδοχείο έγινε νούμερο ένα προορισμός για τουρίστες, ακαδημαϊκούς πρόθυμους να ανακαλύψουν τα ίχνη του ευρωπαϊκού παρελθόντος της περιοχής.\nΟ Κάιζερ Γουλιέλμος ο Β', ο οποίος ήταν καλεσμένος το 1898, χρηματοδότησε ανασκαφή των ερειπίων της Μπάαλμπεκ.\nΚατά τη διάρκεια του Β' Παγκοσμίου Πολέμου, το ξενοδοχείο ήταν έδρα για βρετανικά στρατεύματα της περιοχής, όπως ισχυρίζονται.\n«Τόσοι πολλοί έχουν περάσει από το Palmyra», υπενθυμίζει η ιδιοκτήτρια σε συνέντευξή της στο Great Big Story.\n«Αλλά τώρα οι επιπτώσεις του πολέμου και της οικονομικής ύφεσης είναι εμφανείς. Μέχρι ενός σημείου δεν υπάρχουν επισκέπτες, ήταν κάτι δύσκολο», αναφέρει.\nΟ Αχμάντ Κασάμπ, που εργάζεται στην κουζίνα, βρίσκεται εκεί για 60 χρόνια. «Αυτό το ξενοδοχείο κυλάει στο αίμα μου. Μετά από τόσα χρόνια νιώθεις κάτι το εξαιρετικό. Οτιδήποτε που σχετίζεται με αυτό με επηρεάζει, είτε είμαι εδώ, είτε όχι είναι κομμάτι του εαυτού μου», τονίζει.\nΕρημο, με απαρχαιωμένα έπιπλα, κειμήλια, σκονισμένες αναμνήσεις ενός περασμένου μεγαλείου, που φαίνονται να έχουν φύγει ανεπιστρεπτί.\nΤο σχέδιο του Ζαν Κοκτώ


Τα φαρμακευτικά επιθέματα κόστιζαν 92 φορές περισσότερο - InKomotini\nΑρχική > ΑΣΤΥΝΟΜΙΚΑ > Τα φαρμακευτικά επιθέματα κόστιζαν 92 φορές περισσότερο\n11/08/2017 in komotini\nΈρευνα της Οικονομικής Αστυνομίας σε αντιπροσώπους – εταιρίες σε Κομοτηνή, Αλεξανδρούπολη και Ορεστιάδα\nΑντιπρόσωποι φαρμακευτικών σκευασμάτων, που είχαν δικές τους εταιρείες, κατηγορούνται ότι εκτόξευαν την τιμή συγκεκριμένων προϊόντων εκμεταλλευόμενοι το ποσό της ανώτερης δαπάνης που δικαιολογούσε ο ΕΟΠΥΥ. Όπως αποκαλύφθηκε από έρευνα της οικονομικής αστυνομίας Βόρειας Ελλάδας, σε τέσσερις νομούς καταγράφηκαν αυξήσεις μέχρι και 92 φορές πάνω από την τιμή της λιανικής του ίδιου σκευάσματος.\nΤα μέλη της οικονομικής αστυνομίας ύστερα από έρευνες, οι οποίες ξεκίνησαν από τα Γιαννιτσά, κατέληξαν σε οκτώ αντιπροσώπους-εταιρείες που εμπορεύονταν επιθέματα επιπλέον στους νομούς Πέλλας, Κιλκίς, Έβρου και Ροδόπης. Σε βάρος των υπευθύνων των εταιρειών σχηματίστηκε δικογραφία για απάτη, την οποία ήδη χειρίζεται ο εισαγγελέας Γιαννιτσών.\nΕιδικότερα, όπως αναφέρεται στη δικογραφία, υπάλληλοι του ΙΚΑ Γιαννιτσών διαπίστωσαν πως συγκεκριμένες εταιρείες “χρέωναν” φαρμακευτικά επιθέματα που κυρίως χρησιμοποιούνται για κατακλύσεις σε τιμή πολλαπλάσια αυτής που πωλείται το ίδιο σκεύασμα στη λιανική αγορά. Αμέσως η υπόθεση αναφέρθηκε στην υπηρεσία ελέγχου δαπανών υγείας φορέων κοινωνικής ασφάλισης και από εκεί έφτασε στην οικονομική αστυνομία.\nΟι αστυνομικοί ξεκινώντας από δύο αντιπροσώπους-εταιρείες των Γιαννιτσών έφτασαν σε άλλους έξι που είχαν βάση την Ορεστιάδα, την Αλεξανδρούπολη, την Κομοτηνή και το Κιλκίς. Συγκεκριμένα σύμφωνα με όσα ανακοινώθηκαν χθες από την οικονομική αστυνομία από τον Ιούνιο του 2012 έως τον Απρίλιο του 2015 υπερτιμολογούσαν τα συγκεκριμένα σκευάσματα, με το συνολικό επιπλέον κόστος να φτάνει τις 145.175,72 ευρώ, ποσό που επιβαρύνθηκε ο ΕΟΠΥΥ καταβάλλοντας τις αποζημιώσεις των συνταγών των ασφαλισμένων.\nΟι αντιπρόσωποι, βλέποντας πως στις τιμές του ΕΟΠΥΥ επιθέματα δικαιολογούσαν υψηλότερες τιμές, τα χρέωναν στα ανώτατα όρια που κατέβαλε ως δαπάνη ο Οργανισμός. Έτσι παρατηρήθηκε επίθεμα να έχει χρεωθεί στη συνταγή κατά 92 φορές υψηλότερο απ’ ό,τι η τιμή που πωλούταν το ίδιο επίθεμα στο ράφι του φαρμακείου.\nΟ εισαγγελέας Γιαννιτσών πήρε τη δικογραφία, καθώς από εκεί διατάχθηκε η προκαταρκτική εξέταση, και στη δικογραφία της οικονομικής αστυνομίας περιλαμβάνονται οι περιπτώσεις των άλλων νομών. Ενδεχομένως η δικογραφία να διαχωριστεί, για να αποδοθούν κατά τόπο οι ποινικές ευθύνες, όμως δεν αποκλείεται να γίνει κεντρικός χειρισμός, καθώς πηγές έλεγαν ότι ερευνάται το ενδεχόμενο συνεννόησης των αντιπροσώπων μεταξύ τους.\nΑΣΤΥΝΟΜΙΚΑ, ΕΛΛΑΔΑ, ΚΟΙΝΩΝΙΑ, Κομοτηνή, ΥΓΕΙΑ\nΚομοτηνή: Καταδίωξη και σύλληψη 24χρονου παράνομου διακινητή


Μελέτη-κατασκευή αυτοκινούμενου συστήματος ενεργειακά αυτόνομου, το οποίο θα κρατάει σταθερή απόσταση από έναν κινούμενο στόχο. (Το σύστημα θα υποστηρίζεται από φωτοβολταϊκή κυψέλη που θα προσανατολίζεται αυτόματα στον ήλιο).\nΦωτοβολταϊκά συστήματα ; Ταλαντωτής θέρμης ; Αισθητήρες ελέγχου απόστασης ; Ασύρματη μετάδοση ; Τελεστικοί ενισχυτές ; Αυτοκινούμενο σύστημα


Decoupage σε ξύλινες καρδιές | marilenaspotofart\nDecoupage σε ξύλινες καρδιές\nΞαναπιάνοντας σιγά σιγά τα του decoupage, έφτιαξα πριν λίγες μέρες για μια φίλη που ήρθε από την Γερμανία, δυο ξύλινες καρδιές shabby chic με vintage χαρτοπετσέτες, κορδελίτσες, λίγες σταγόνες perlen pen κι ένα πλεχτό λουλουδάκι που είχε φτιάξει πριν καιρό η μητέρα μου καθώς εγώ δεν το χω καθόλου με το πλέξιμο!! 🙂 🙂\nΠολλά φιλιά σε όλους και με το καλό να υποδεχτούμε τις δροσούλες του Οκτώβρη και τα υπέροχα χρώματα του φθινοπώρου!! ❤\nThis entry was posted on 28 Σεπτεμβρίου 2017, in decoupage,πλέξιμο,τριαντάφυλλα,τεχνική παλαίωσης,δωράκια,καρδιά,καδράκια,ξύλα and tagged decoupage,πλέξιμο,τριαντάφυλλα,τεχνική παλαίωσης,δωράκια,καρδιά,καδράκια,ξύλα. Bookmark the permalink.\t12 Σχόλια\n← Art Night Athens 2017- Παρουσίαση βιβλίου- Bazaar Βιβλίων\nHello October!! →\n12 thoughts on “Decoupage σε ξύλινες καρδιές”\nΟ/Η Θαλασσόξυλα και αλλα λέει:\n28 Σεπτεμβρίου 2017 στο 16:15\n8 Οκτωβρίου 2017 στο 14:21\nΚαλό φθινόπωρο να χεις Τέτα μου!! Φιλάκια!! 🍃🍂😘\nΟ/Η Giannis Pit. λέει:\n28 Σεπτεμβρίου 2017 στο 18:01\nΞεκίνησαν οι όμορφες δημιουργίες έτσι ; και το χαίρεσαι με την καρδιά σου. Ότι ομορφότερο. Δεν ξέρω γιατί αλλά ο ερχομός του Φθινοπώρου βάζει σε κίνηση τη δημιουργία.\nΚαλό βράδυ Μαριλένα μου.\n8 Οκτωβρίου 2017 στο 14:23\nΝα σαι καλά Γιάννη μου!! Ναι εμένα σίγουρα με δραστηριοποιεί περισσότερο αυτή η εποχή. Είναι εξουθενωτικό πλέον το καλοκαίρι για μένα.\nΣε φιλώ!! 🍁🍁😘\n28 Σεπτεμβρίου 2017 στο 23:19\nΚαλή συνέχεια στις δημιουργίες σου Μαρλέν μου!\nΠάντα με έμπνευση εύχομαι (και να μην ξεμείνεις ποτέ από υλικά! Δεν έχουμε κάτι χειρότερο ε;)\nΥπέροχες οι καρδούλες σου!\n8 Οκτωβρίου 2017 στο 14:25\nΣε ευχαριστώ πολύ Αριστάκι μου!! Εμ δεν είναι ζημιά να μας λείπουν υλικά;; Έχω να κάνω αρκετές αναπληρώσεις είναι η αλήθεια!! /σε φιλώ γλυκά μάτια μου!! 🍄🍁😘\n29 Σεπτεμβρίου 2017 στο 13:49\nΑντε καλη αρχή .. με τις όμορφες φθινοπωρινές δημιουργίες Μαριλένα μου ..σιγουρα θα χαρεί πολύ η φίλη σου με τις καρδούλες σου.. να περνας ομορφα με οτι κανεις.. να σου δινει χαρα.. 😀 καλο φθινόπωρο φιλη μου σήμερα πρωτη μερα που εβρεξε εδώ..!!! φιλακιαααα! ❤\n8 Οκτωβρίου 2017 στο 14:27\nΚαλό μας φθινόπωρο πλέον Σμαραγδένια μου!! Σε ευχαριστώ πολύ!! Ναι της άρεσαν πάρα πολύ!! Να χεις ένα ξεκούραστο απόγευμα!! Φιλάκια πολλά!! 😘🍄🍂\n29 Σεπτεμβρίου 2017 στο 15:28\nΠολύ μου έχεις χαλαρώσει… Ούτε λίγο πιτορίκο;;; 😂😂😂\nΈστω κι έτσι… όμορφες είναι! Καλό Σαβωατοκύριακο, κοριτσάκι! 😘\n8 Οκτωβρίου 2017 στο 14:28\nΧαχαχαχα!!! Ήταν τόσο μικρή η επιφάνεια που γίναν ελάχιστες σκιάσεις Αλεξανδρούλα μου!! Αχνοφαίνεται το πιττόρικο!! 😂\nΦιλάκια ολόγλυκα!! 🎃🍁😘\n30 Σεπτεμβρίου 2017 στο 21:27\nΜεγάλη τσαχπινιά το πλεχτό λουλουδάκι που σκέφτηκες!\nΕίσαι όμως μεγάλη καλλιτέχνης Μαριλένα μου.\nΣε πολλά επίπεδα 😉\n8 Οκτωβρίου 2017 στο 14:30\nΑχ σε ευχαριστώ Μαράκι μου!! Είχε πλέξει πριν μήνες η μητέρα μου αρκετά τέτοια λουλουδάκια που της είχα ζητήσει αλλά δεν έτυχε να τα χρησιμοποιήσω νωρίτερα!!\nΠολλά πολλά φιλιά σου στέλνω!! 🍄🌰😘\nΓράψτε απάντηση στο marilenaspotofart Ακύρωση απάντησης\nWinter lady, decoupage σε καμβά\nΗμέρα φροντιστή ατόμων με άνοια 2019\nΜπούστο με σκληρυντικό υγρό Powertex\nΜπούστο σε καμβά με powertex\nτεχνική παλαίωσης (70)\nμεικτές τεχνικές (34)


Οι φαρμακευτικές εταιρείες βρίσκονται εν τω μέσω μιας παγκόσμιας επικριτικής εκστρατείας διότι επιβαρύνουν με προκλητικό τρόπο τους κρατικούς προϋπολογισμούς. Η γήρανση του πληθυσμού, το βάρος των χρόνιων ασθενειών και κυρίως τα νέα φάρμακα που είναι ακριβά (αντικαρκινικά, βιολογικοί παράγοντες κ.α.) έχουν κάνει τις φαρμακευτικές δαπάνες να αυξάνονται κατά 7,5-10% το χρόνο στις αναπτυγμένες χώρες.\nΕιδικά στις ΗΠΑ, επειδή δεν υπάρχουν διαπραγματεύσεις σε εθνικό επίπεδο για τις τιμές των φαρμάκων, η φαρμακευτική δαπάνη είναι ασυγκράτητη. Σ’ αυτή τη χώρα, οι εταιρείες μπορούν να ανεβάσουν την τιμή ενός φαρμάκου όποτε θέλουν και χωρίς όριο. Στο πλαίσιο μιας νεοφιλελεύθερης λογικής, το αμερικανικό σύστημα υγείας (Medicare) δεν διαπραγματεύεται τις τιμές γιατί θεωρεί πως αυτό αποτελεί ουσιαστικά έναν τρόπο ελέγχου που κάνει γενικότερο κακό στην οικονομία. Από τη στιγμή που ένα φάρμακο έχει εγκριθεί από τον FDA (Υπηρεσία Τροφίμων και Φαρμάκων) και έχει συνταγογραφηθεί από γιατρό, αποζημιώνεται υποχρεωτικά από το κράτος ανεξάρτητα από το ύψος της τιμής του.\nΤο καθεστώς αυτό ωθεί τις αμερικανικές εταιρείες να ανεβάζουν τις τιμές κατακόρυφα ακόμα και μέσα σε μια μέρα όταν αντιλαμβάνονται πως υπάρχει αυξημένη ζήτηση. Το Evzio, ένα ενέσιμο αντίδοτο για την υπερβολική δόση οπιοειδών είχε 575 δολ. όταν εγκρίθηκε το 2014, αυξήθηκε στα 4.500 δολ. το Φεβρουάριο του 2017 και σήμερα είναι στα 5.125 δολ. Η τιμή ανέβηκε λόγω της αυξημένης ζήτησης – υπολογίζεται ότι 64,000 άτομα πέθαναν τον τελευταίο χρόνο στις ΗΠΑ από υπερβολική δόση ηρωίνης και οπιοειδών. Το Glumetza, ένα σκεύασμα για τον έλεγχο του υψηλού σακχάρου στο αίμα, μέσα σε τρία χρόνια αυξήθηκε από 12 σε 111 δολάρια ανά δισκίο, μια αύξηση κατά 800%. Το Pennsaid για τη θεραπεία της οστεοαρθρίτιδας είχε 2 δολάρια ανά γραμμάριο το 2014 και σήμερα έχει πάνω από 20 δολάρια που σημαίνει ότι ένα μπουκαλάκι που διαρκεί ένα μήνα κοστίζει 2.000 δολάρια.\nΗ έλλειψη διαπραγματεύσεων σε εθνικό επίπεδο στις ΗΠΑ έχει κάνει τα φάρμακα να κοστίζουν από 30% έως 190% περισσότερο σε σχέση σε άλλες χώρες υψηλού εισοδήματος, όπως ο Καναδάς, η Γαλλία, το Ηνωμένο Βασίλειο και η Νορβηγία. Για παράδειγμα, το Sovaldi για την ηπατίτιδα C, ενώ στη Γαλλία κοστίζει 41,000 ευρώ για μια θεραπεία 12 εβδομάδων, στις ΗΠΑ κοστίζει 77,000 ευρώ. Έτσι οι αμερικανικές φαρμακευτικές εταιρείες είναι από τις πιο κερδοφόρες. Οι 10 κορυφαίες που διαπραγματεύονται στο χρηματιστήριο είχαν κέρδη προ φόρων 83,6 δισ. δολ. το 2016 και έσοδα 306 δισ. δολ., δηλαδή ένα πολύ καλό περιθώριο κέρδους της τάξεως του 27%.\nΟι εταιρείες δεν φαίνεται να δείχνουν ανησυχία για τις υψηλές τιμές των φαρμάκων καθώς ο μόνος κίνδυνος είναι να τις καλέσει το Κογκρέσο για εξηγήσεις. Αυτό δεν έχει επίδραση στις τιμές διότι ενεργούν νόμιμα αλλά “ραγίζει” τη δημόσια εικόνα του κλάδου, όπως συνέβη το 2015 με την περίπτωση του Μάρτιν Σκρέλι ο οποίος ως επικεφαλής της Turing Pharmaceuticals αγόρασε το αντιπαρασιτικό Daraprim και αύξησε τη τιμή του κατά 5.000%. Όταν κλήθηκε στο Κογκρέσο, ο Σκρέλι αρνήθηκε να απαντήσει στις ερωτήσεις υιοθετώντας μια χρηματιστηριακή λογική και λέγοντας ότι το φάρμακο ήταν “υποτιμημένο” και άρα δικαίως ακρίβυνε. Γεγονότα σαν κι αυτά έχουν συμβάλει στην δημιουργία μιας πολύ αρνητικής εικόνας όπως έδειξε μια δημοσκόπηση που αφορούσε 24 κλάδους και έφερε το φαρμακευτικό στην τελευταία θέση από πλευράς εμπιστοσύνης. Μόνο τo 28% των Αμερικανών έχει θετική γνώμη για τις εταιρείες φαρμάκων, το 19% είναι ουδέτερο και το 51% έχει αρνητική άποψη.\nΑλλά και στην Ευρώπη ο κλάδος είναι μεταξύ των πιο κακόφημων. Σε μια δημοσκόπηση που έγινε στη Δανία και αφορούσε 71 κλάδους ο φαρμακευτικός ήταν ο προτελευταίος στην εμπιστοσύνη του κοινού. Στην Ευρωπαϊκή Ένωση, ο ΕΜΑ (Ευρωπαϊκός Οργανισμός Φαρμάκων) εγκρίνει τα φάρμακα και κάθε χώρα αποφασίζει ξεχωριστά ποια από αυτά θα αποζημιώνει και σε ποια τιμή. Οι τιμές συνήθως διαπραγματεύονται σε μυστικές διμερείς συνομιλίες μεταξύ των φαρμακευτικών εταιρειών και των εθνικών κυβερνήσεις αλλά αυτό δεν παρέχει μεγάλο οικονομικό όφελος. Το 2014, οι φαρμακευτικές δαπάνες στην ΕΕ αντιπροσώπευαν το 17,1% των συνολικών δαπανών για την υγεία και το 1,41% του ΑΕΠ, ποσοστά που θεωρούνται υψηλά. Γι’ αυτό τον περασμένο Ιούνιο, οι Υπουργοί Υγείας της ΕΕ προέτρεψαν τα κράτη μέλη να επιδιώξουν μια συνεργασία μεταξύ τους προκειμένου να επιτύχουν καλύτερες τιμές – στο πλαίσιο αυτό η Ελλάδα πήρε την πρωτοβουλία για μια διακρατική συμφωνία που περιλαμβάνει σήμερα οκτώ νότιες χώρες της Ευρώπης.\nΕπιπλέον, η Ευρωπαϊκή Επιτροπή αποφάσισε το Μάιο του 2017, να κάνει την πρώτη της έρευνα σχετικά με τις τακτικές της υπερβολικής τιμολόγησης. Ο πρώτος στόχος της έρευνας ήταν τα ογκολογικά της εταιρείας Aspen η οποία έχει έδρα τη Νότια Αφρική. Η έρευνα καλύπτει ολόκληρη την Ευρωπαϊκή Ένωση με εξαίρεση την Ιταλία η οποία επέβαλλε στην Aspen πρόστιμο 5,5 εκατομμυρίων ευρώ το 2016 για αυξήσεις τιμών μεταξύ 250% και 1,500% σε πέντε παλιά αντικαρκινικά φάρμακα. Η παρέμβαση αυτή, που ορισμένοι την αποκαλούν “ορόσημο”, βασίζεται στις συνθήκες της Ευρωπαϊκής Ένωσης που απαγορεύουν τις υπερβολικές τιμές πώλησης οποιουδήποτε προϊόντος.


Πεζοπορία και Αφυδάτωση | Women's Cycling\nΣυμβουλέςΔιατροφήΠεζοπορία και Αφυδάτωση\nIN 8 Οκτωβρίου 2011 BY women's cycling 957 views Leave a comment\nΜπορείτε να προλάβετε την αφυδάτωση και τα δεινά της; Γνωρίζουμε εδώ και πολλά χρόνια πως η άσκηση προκαλεί έντονη εφίδρωση που, αν δεν εξισορροπηθεί με την απαραίτητη πρόσληψη υγρών, μειώνει την αθλητική απόδοση. Ο κίνδυνος αυτός είναι ιδιαίτερα αυξημένος την περίοδο που διανύουμε λόγω της υψηλής θερμοκρασίας. Θερμικές διαταραχές, ακόμα και θερμοπληξία είναι πιθανό να κάνουν την εμφάνισή τους. Είναι γεγονός ότι ο ιδρώτας που προκαλείται λόγω της άσκησης είναι ένα «αναγκαίο κακό», μιας και με την εξάτμισή του αποβάλλεται θερμότητα από το σώμα και έτσι αποφεύγεται η υπερθέρμανση του σώματος. Αν λοιπόν θέλει κανείς να προπονείται για να είναι έτοιμος για μία μεγάλη πεζοπορία ή για μία δύσκολη ανάβαση σε μεγάλο υψόμετρο, θα πρέπει να λάβει τα μέτρα του ώστε να αποφεύγει την αφυδάτωση και τα συμπτώματά της όπως: κόπωση, πονοκέφαλος, μυϊκές κράμπες και γενικότερα εξάντληση. Αν αναρωτιέστε για τη χαμηλή απόδοσή σας ή για μυϊκά προβλήματα, η απάντηση μπορεί να είναι η αφυδάτωση.\nΟ στόχος σε αυτή τη φάση είναι να ξεκινήσετε την άσκηση με όσο το δυνατό καλύτερα επίπεδα υδάτωσης και φυσιολογικά επίπεδα ηλεκτρολυτών στο αίμα. Εάν υπάρχει επαρκής πρόσληψη υγρών και τροφής και η προηγούμενη προπόνηση ήταν πριν από τουλάχιστον 8-12 ώρες, τότε κατά πάσα πιθανότητα θα βρίσκεστε σε καλά επίπεδα υδάτωσης. Αν, όμως, έχει προηγηθεί μια πολύ έντονη προπόνηση που οδήγησε σε σημαντική αφυδάτωση, θα πρέπει να καταναλωθούν αρκετά υγρά ώστε να βελτιωθούν άμεσα τα επίπεδα υδάτωσης. Ένας καλός τρόπος για να εξασφαλίσετε καλά επίπεδα υδάτωσης είναι να καταναλώσετε αργά 5-7 ml ανά κιλό σωματικού βάρους υγρών τουλάχιστον 4 ώρες πριν την πεζοπορία. Δηλαδή αν το βάρος σας είναι 70 κιλά θα πρέπει να καταναλώσετε 350-490 ml υγρών (70×5=350 & 70×7=490 ml). Αν τα ούρα σας παραμένουν σκουρόχρωμα χρειάζεται να καταναλώσετε επιπλέον 3-5 ml υγρών ανά κιλό σωματικού βάρους. Επίσης, με την κατανάλωση υγρών που περιέχουν σημαντική ποσότητα ηλεκτρολυτών, κυρίως νατρίου, σε ποσότητα 20-50 mEq/L (π.χ. αθλητικά ποτά) επιτυγχάνεται η διατήρηση της δίψας και η μείωση της διούρησης. Με την σωστή πρόσληψη υγρών, λοιπόν, θα έχετε εξασφαλίσει σωστή θερμορυθμιστική και μεταβολική λειτουργία, καθώς και καλύτερη αντοχή.\nΞεκινήστε πάντα την πεζοπορία σε καλά επίπεδα υδάτωσης. Το χρώμα των ούρων είναι ο πιο πρακτικός δείκτης. Σκουρόχρωμα ούρα, σαν χυμό μήλου, δείχνουν αφυδάτωση.\nΚατά τη διάρκεια της πεζοπορίας το αθλητικό ποτό θα βοηθήσει περισσότερο από το σκέτο νερό μιας και προσφέρει υδατάνθρακες (ενέργεια) και ηλεκτρολύτες (αποφυγή κραμπών).\nΑποφύγετε το αλκοόλ. Δε συστήνεται στη διατροφή των αθλητών.


KarpetShow.gr - Η νύχτα της μαρμότας\nΞαφνικά χθες βράδυ η Ελλάδα ανακάλυψε το νέο μεγάλό της εχθρό, τον Αργύρη Πεδουλάκη. Όπου κι αν κοιτούσες κι όποιο ραδιόφωνο κι αν άνοιγες υπήρχε κάποιος που έκανε κριτική στον προπονητή του μπάσκετ του Παναθηναϊκού καταλήγοντας (είτε απευθείας είτε δια της τεθλασμένης…) στο συμπέρασμα ότι δεν κάνει. Για την ακρίβεια ότι δεν κάνει ούτε κι αυτός.\nΚανείς δεν κάνει\nΤο γράφα και τις προάλλες στην εφημερίδα: φέτος δεν κάνει σχεδόν κανείς προπονητής σε καμία ομάδα. Στο ποδόσφαιρο η ΑΕΚ άλλαξε προπονητή πριν αρχίσει καλά καλά το πρωτάθλημα. Ο Γιώργος Δώνης έφτασε πολύ κοντά στο να παραιτηθεί από τον ΠΑΟ: σώθηκε χάρη στην ισοπαλία με τον Ολυμπιακό. Ο Αμπέλ Φερέιρα άλλαξε τη μοίρα του όταν η Σπόρτινγκ Λισσαβόνας τον ζήτησε από τον ΠΑΟΚ: μέχρι εκείνη τη στιγμή έμοιαζε δύσκολο να φτάσει στην παρέλαση της 28ης Οκτωβρίου. Αν πιστέψουμε κάποια ρεπορτάζ ο Μαρτίνς έπαιξε την παραμονή του στον Ολυμπιακό στο Βικελίδης – η εκτίμηση ήταν μάλλον υπερβολική, αλλά μπορεί και όχι. Στο Αρη άλλαξαν δυο προπονητές πριν βγει ο Οκτώβρης. Όλα αυτά και άλλα πολλά στο ποδόσφαιρο. Στο μπάσκετ, που ουσιαστικά υπάρχει μόνο η Ευρωλίγκα, έφυγε από τον Ολυμπιακό ο Ντέιβιντ Μπλατ και οι πιθανότητες να βγάλει τη χρονιά ο Πεδουλάκης είναι στη σφαίρα της φαντασίας. Τα σκεφτόμουν όλα αυτά και αναρωτιόμουν πως είναι δυνατόν να μην υπάρχει κανένας προπονητής που να δουλεύει στην Ελλάδα και να απολαμβάνει μιας κάποιας καθολικής εκτίμησης – τέτοιας ώστε να μην τίθεται σε συζήτηση η παραμονή του. Προφανώς κάποιο λάθος κάνουμε στην αξιολόγηση του ρόλου. Όπως λάθος κάνουμε και στην αξιολόγηση του Παναθηναϊκού στο μπάσκετ εδώ και κάτι χρόνια.\nΕξαιρετικός αλλά το καλοκαίρι\nΑφήνοντας κατά μέρους τα αν ο Φριντέτ παίζει άμυνα και το αν ο Παπαγιάννης μπορεί να τα βάλει με αθλητικούς ψηλούς λέω κάτι απλό: ότι και στην περίπτωση του Παναθηναϊκού (όπως και στην περίπτωση του Ολυμπιακού το παράδειγμα του οποίου χρησιμοποιώ μόνο γιατί είναι ο έτερος εκπρόσωπός μας στην Ευρωλίγκα) όλα ξεκινάνε από το γεγονός ότι το επίπεδο της ομάδας έχει κατεβεί δραματικά. Στην τελευταία του συμμετοχή σε Final 4, to 2012, o Παναθηναϊκός τερμάτισε τέταρτος χάνοντας ηρωϊκά ένα ημιτελικό απέναντι στην ΤΣΣΚΑ με 66-64. Εκείνη η ομάδα είχε τον Διαμαντίδη και τον Γιασκεβίτσιους αλλά και τον Μπατίστ, τον Περπέρογλου, τον Τσατσαρή και τον Καλάθη επτά ολόκληρα χρόνια νεότερο! Ξέρετε ποιο είναι το αστείο; Ότι με όλους αυτούς δεν θεωρούνταν τότε μια εξαιρετική ομάδα! Στο Final 4 ήταν αουτσάιντερ. Διαβάστε ξανά τα ονόματα και πείτε μου αν στον σημερινό Παναθηναϊκό υπάρχουν ανάλογοι παίκτες. Φυσικά δεν θέλω να θυμίζω ποιοι έπαιζαν στον ΠΑΟ που κατέκτησε την τελευταία Ευρωλίγκα το μακρινό 2011 – δεν έχει νόημα.\nΟ ΠΑΟ κάνει κάθε χρόνο εξαιρετική δουλειά, αλλά το καλοκαίρι. Εχει ένα κοινό, που πικραμένο από όσα συμβαίνουν στο ποδόσφαιρο διψάει για μπάσκετ και πάντα είναι δίπλα στην ομάδα στα δύσκολα. Εχει ένα εξαιρετικό τρόπο να πείθει αυτό το κοινό ότι φέτος η ομάδα θα είναι καταπληκτική και θα φτάσει στο στόχο της. Πριν λίγες μέρες τυχαία έπεσα σε ένα παλιό δημοσίευμα που εξηγούσε γιατί ο ΠΑΟ θα τα καταφέρει: μεταξύ των τρομερών αποκτημάτων που θα έκαναν τότε τη διαφορά ήταν και ο Πατ Καλάθης! Ο ΠΑΟ καταφέρνει επίσης και κάτι άλλο, πέρα από το ωραίο promotion των νεοφερμένων: κάνει μια ωραία αναδιάρθρωση των στόχων του σε χρόνο ρεκόρ. Φέτος πριν το ματς με την Βιλερμπάν, στόχος ήταν το Final 4. Μετά το ματς με την Βολερμπάν, στόχος έγινε η οκτάδα και η είσοδος στα play off. Στην πραγματικότητα ο ρεαλιστικός στόχος ήταν αυτός από την αρχή, αλλά είναι ένας στόχος που από μόνος του μαρτυρά πτώση του επιπέδου. Παραδόξως η οκτάδα είναι και δεν είναι στόχος! Για την ακρίβεια γίνεται κάθε χρόνο στόχος όταν η ομάδα μένει κομμάτι πίσω και μετά χρειάζεται συνεχόμενες νίκες (συχνά κόντρα σε αντιπάλους αδιάφορους) για να μπει στα play off. Αλλά αρχικά στόχος είναι το Final 4 – και για αυτό και ο Πεδουλάκης βρήκε τον μπελά του. Διότι αν δεν ήταν αυτός ο στόχος, πραγματικά δεν καταλαβαίνω γιατί όλοι μουρμουράνε: στις ομάδες που έχουν στόχο την οκτάδα (στη Ζαλγκίρις, στη Μακάμπι, στην Αρμάνι, στη Μπασκόνια, στη Χίμκι κτλ) οι οπαδοί δεν γκρινιάζουν για τους προπονητές από την τρίτη αγωνιστική. Γκρινιάζουν μόνο αν έχουν στόχο κάτι παραπάνω, αλλά δεν το λένε.\nΌχι τυχαία ο Καλάθης\nΓίνεται τίποτα παράξενο ή ανεπίτρεπτο στον ΠΑΟ; Αν τον αξιολογούμε ως ομάδα που θα παλέψει να μπει στην οκτάδα δεν το νομίζω. Εχει χάσει δυο ματς στον πόντο, ένα εντός κι ένα εκτός έδρας, όπως μπορεί να συμβεί σε κάθε ομάδα που θα παλέψει να μπει στην οκτάδα: και η Ζαλγκίρις από την Αρμάνι στο τελευταίο λεπτό έχασε, όπως και η Μακάμπι από τη Ρεάλ. Φοβάμαι πως το πρόβλημα όσων γκρινιάζουν είναι ότι έχουν μέσα στο κεφάλι τους κάτι διαφορετικό από αυτό που είναι σήμερα ο ΠΑΟ – ίσως έχουν τον Παναθηναϊκό του Ομπράντοβιτς που στα Final 4 έφτανε για πλάκα γιατί το χρήμα έρρεε, αλλά από εκείνο τον καιρό πέρασαν χρόνια πολλά. Αυτό το βλέπεις, όχι τόσο κοιτάζοντας τον πάγκο της ομάδας, όσο κοιτάζοντας το ρόστερ της. Πόσοι από τους παίκτες που έχει ο ΠΑΟ σήμερα θα έβρισκαν θέση πρωταγωνιστή σε ομάδα από αυτές που στόχο έχουν το Final 4; Πόσοι από αυτούς τους παίκτες θα ήταν στο χειρότερο ΠΑΟ του Ομπράντοβιτς; Εγώ λέω μόνο ο Καλάθης. Που όχι τυχαία παίρνει και τις τελευταίες επιθέσεις: είναι ο μόνος που μπορεί σήμερα να κουβαλήσει τη μπάλα.\nΔεν τον ξέρανε;\nΦταίει ο Πεδουλάκης; Τρεις φορές έχει πάει ο άνθρωπος στον ΠΑΟ, δεν εμφανίστηκε ξαφνικά τώρα. Ηταν Θεός ο Πιτίνο και περπατούσε στο νερό, ενώ ο Πεδουλάκης δεν μπορεί ούτε να το φανταστεί; Μπορεί να είναι κι έτσι. Αυτό που είναι βέβαιο είναι πως στο ευρωπαϊκό μπάσκετ υπάρχουν το πολύ δέκα παίκτες που κάνουν πραγματικά τη διαφορά – πάντα έτσι ήταν. Όταν ο ΠΑΟ έφτανε στα Final 4 (τον καιρό δηλαδή που κανείς δεν μιλούσε για οκτάδες) είχε τρεις τουλάχιστον απο δαύτους. Σήμερα δεν τους έχει. Ως εκ τούτου ότι λέγεται για τον προπονητή του είναι υπερβολικό, ακόμα κι αν είναι σωστό.\nΟ ΠΑΟ έζησε χθες κόντρα στην Αρμάνι τη μέρα της Μαρμότας, διότι έχασε ένα ματς με τον Καλάθη να αστοχεί στην τελευταία προσπάθεια, ακριβώς όπως και στο ματς με τη Βιλερμπάν. Στην πραγματικότητα όμως ζει το ίδιο πράγμα εδώ και χρόνια. Καλλιεργεί ωραίες καλοκαιρινές προσδοκίες και κάνει ρεκόρ σε πωλήσεις διαρκείας εισιτηρίων. Βάζει ωραία αλλά δύσκολα στοιχήματα με παίκτες και προπονητές. Ανεβοκατεβάζει τον πήχη των απαιτήσεων ανάλογα με το πώς το πράγμα βοηθά επικοινωνιακά. Κάποια στιγμή αλλάζει τον προπονητή του και φέρνει κι ένα ή δυο παίκτες για να μπει στους οκτώ και στο τέλος αποκλείεται στα play off. Αλλάζουν μόνο τα ονόματα των πρωταγωνιστών: πέρυσι τον Πεδουλάκη τον λέγανε Πασκουάλ, παλιά τον λέγανε Ιβάνοβιτς, μετά τον λέγανε Τζόρτζεβιτς κτλ.\nΘα δούμε τι θα κάνει και φέτος. Για την ώρα παρακολουθούμε τη μέρα της μαρμότας. Η μάλλον τη νύχτα της…


Και μπαμ και μπουμ οι… Κανονιέρ - ZonePress\nΚαι μπαμ και μπουμ οι… Κανονιέρ\nαπό ZonePress 20 Φεβρουαρίου 2021\nΜε αρκετό κόπο, αλλά και ιδρώτα, η χθεσινή δυάδα πέρασε στις λεπτομέρειες και πλήρωσε αδρά όσους την ακολούθησαν. Πράγμα αναμενόμενο, ειδικότερα όταν επιλέξεις να ακολουθήσεις την ομάδα συνώνυμο του κυνισμού, που δεν είναι άλλη από την Γουλβς φυσικά.\nΣκανάροντας επιμελώς το σημερινό κουπόνι, έχω να ομολογήσω πως οι αναμετρήσεις δεν με συγκινούν και ιδιαίτερα. Από την άλλη, ίσως να είναι απλά μια μέρα όπου η έμπνευση αποφάσισε να με εγκαταλείψει. Το μόνο που μπορώ να πω με βεβαιότητα είναι, πως το μάτι μου έπεσε κατευθείαν σε δυο bombastic αποδόσεις από το πρωτάθλημα του Βελγίου.\nΕπιτυχημένη κρίνεται ήδη η φετινή σεζόν στην Οστάνδη, με τον τεχνικό της, Σαν Χοσέ, να δηλώνει πως ό,τι έρθει από δω και έπειτα στο διάβα της, θα είναι bonus. Και όχι άδικα, αφού μετά την σπουδαία νίκη της επί της Γκενγκ πάτησε τετράδα και πλέον ορέγεται τα πλέι οφ τίτλου. Βέβαια, εάν σήμερα δεν περάσει από την έδρα της Έουπεν, η τεράστια αυτή επικράτηση δεν θα έχει αντίκτυπο. Οι γηπεδούχοι δύσκολα θα μπλέξουν στην υπόθεση του υποβιβασμού μέχρι το τέλος της κανονικής διάρκειας του πρωταθλήματος με τους Kustboys να έχουν την ευκαιρία να αποδείξουν πως δεν αστειεύονται.\nΆλλη μια χρονιά που η Σερκλ Μπριζ βολοδέρνει στα χαμηλά στρώματα της βαθμολογίας, άλλη μια χρονιά στην οποία καλείται να μαζέψει τα… ασυμμάζευτα με το πιστόλι στο κρόταφο. Σε παρόμοια κατάσταση βρίσκεται και η Μουσκρόν η οποία μάλιστα, μετά την συντριβή από την Γάνδη, είδε την αποψινή αντίπαλο της να κόβει στους 2 την διαφορά από την καταδικαστική, τελευταία θέση του βαθμολογικού πίνακα. Από δυο συνεχόμενα διπλά στο «Λε Κανονιέρ» προέρχονται οι Πρασινόμαυροι που δείχνουν να έχουν πάρει το κολάι στο συγκεκριμένο γήπεδο και ποντάρω στην φανέλα, αλλά και την εμπειρία τους, στην μάχη της παραμονής.\nΈουπεν – Οστάνδη (17:15) 2 (2.60)\nΜουσκρόν – Σερκλ Μπριζ (19:30) 2 (2.50)


Morning glory / Πρωινό ξύπνημα (2010) *1/2 | Cinefo\nMorning glory / Πρωινό ξύπνημα (2010) *1/2\nPosted on 24/03/2011 30/06/2012 by Ευδαίμων Ράνια\nΠρωταγωνιστούν: Rachel McAdams, Harrison Ford, Diane Keaton, Jeff Goldblum, Patrick Wilson\nΥποψήφιοι γκόμενοι φεύγουν πανικόβλητοι, ξυπνητήρια χτυπούν στις 3:30 τα ξημερώματα και η Becky χωρίς ίχνος προσωπικής ζωής τρέχει μέσα στο άγχος να ετοιμάσει την σκαλέτα της πρωινής εκπομπής ενός μικρού καναλιού στο οποίο είναι παραγωγός. Παρά τις θυσίες της, η οικονομική κρίση την αφήνει χωρίς δουλειά. Εκείνη όμως δεν το βάζει κάτω και αναλαμβάνει μια θέση που δεν την θέλει κανείς: να φέρει νούμερα στο τελευταίο σε τηλεθέαση πρωινάδικο σε εθνικό U.S. δίκτυο.\nΗ σεναριογράφος του «Devil wears Prada» συνάντησε τον υπερεπιτυχημένο producer J.J. Abrams (Cloverfield, Star Trek και Lost, Alias, Fringe στα tv series) και κατόπιν οι δυο τους βρήκαν τον Harrison Ford και τον σκηνοθέτη του «Notting Hill». Έδωσαν τα χέρια και συμφώνησαν πως έχουν τα σωστά υλικά στα χέρια τους και πως έχει περάσει πια πολύς καιρός από τότε που μια ταινία είχε ως θέμα της τον κόσμο της τηλεόρασης και προχώρησαν. Το αποτέλεσμα όμως, μοιάζει φλύαρο εκεί που δεν πρέπει και ελλιπές εκεί που ακριβώς πρέπει. Οι χαρακτήρες παραμένουν σχεδόν άγνωστοί μας (ειδικά Keaton, Goldblum και Wilson μοιάζουν με guest εμφανίσεις), δεν προλαβαίνουμε να τους πάρουμε ζεστά και να κατανοήσουμε το ψυχολογικό «πώς λειτουργεί» τους. Οι μεταξύ τους σχέσεις, κατ’ επέκταση, δεν εξηγούνται ποτέ, ενώ αντιθέτως πολλή φιλολογία – μετ’ επανάληψης – πέφτει για την ισορροπία επαγγελματικών και συναισθηματικών υποθέσεων. Ανάμεσα στη γενική αίσθηση του μπάχαλου μιας ιστορίας που δεν καταφέρνει να μας αφορά, γεννιέται μοιραία στο μυαλό μας η επιτακτική ανάγκη για τον Harrison Ford, να κατανοήσει πως δεν θα δεχτούμε άλλο να κουτρουβαλιάζει το είδωλό του, με το να περιφέρει από εδώ και από εκεί την παραγερασμένη εικόνα του. Ως εδώ, Harrison.\nΑπό την άλλη, έχουμε όλη τη χαρά και την αισιοδοξία της ζωής τούτης συγκεντρωμένη στο πρόσωπο της Ratchel McAdams (Mean girls, The notebook, Wedding Crushers, Sherlock Holmes). Δείχνει να έχει πάρει πατριωτικά το ζήτημα, όπως η ηρωίδα που υποδύεται, και να προσπαθεί μόνη της να βγάλει λαγούς γέλιου και ενδιαφέροντος. Αν και με υπερβολικό τρόπο πολλές στιγμές, τελικά τα καταφέρνει λόγω απλόχερης τσαχπινιάς. Βέβαια, όλα τα λεφτά είναι ένας μετεωρολόγος που αναπνέει κυριολεκτικά για τη δουλειά του. Ο κακομοίρης καταλήγει να περνάει τα πάνδεινα στην κυριολεξία, για να ανέβουν κάπως τα νούμερα. Είναι ο κόσμος της τηλεόρασης αυτός, ένας κόσμος που ξεπουλάει όσο-όσο τα πάντα και γι’ αυτό ακριβώς δεν αξίζει ούτε λεπτό από τη ζωή μας.\nThis entry was posted in Αισθηματικό,Κωμωδία and tagged comedy,diane keaton,harrison ford,πρωινό ξύπνημα,κριτική,jeff goldblum,morning glory,patrick wilson,rachel mcadams,review,roger michell,romance. Bookmark the permalink.\n← Unknown / Ο άγνωστος (2011) *1/2\nΚόκκινος ουρανός / Red sky (2011) ** →


vidaXL Κούκλα Βιτρίνας Γυναικεία Α | vidaXL.gr\nkeyboard_arrow_left Επιστροφή σε Κούκλες Βιτρίνας\nvidaXL Κούκλα Βιτρίνας Γυναικεία Α\nΑυτή η γυναικεία κούκλα βιτρίνας μπορεί να χρησιμοποιηθεί για προβολή ρούχων, περουκών, αξεσουάρ ή παπουτσιών σε βιτρίνες καταστημάτων.\nΑυτή η κούκλα βιτρίνας αποτελείται από 6 συναρμολογούμενα μέρη: κεφάλι, κορμός, δεξί πόδι, αριστερό πόδι, αριστερό χέρι και δεξί χέρι.\nΤο κεφάλι και τα χέρια μπορούν να περιστραφούν 360° και το πρόσωπο μπορεί να κινηθεί πάνω και κάτω σε γωνία 60°.\nΗ γυναικεία κούκλα βιτρίνας είναι κατασκευασμένη από φιλικό προς το περιβάλλον πολυαιθυλένιο. Αυτό το υλικό δεν είναι μόνο φιλικό προς το περιβάλλον, αλλά επίσης πιο ανθεκτικό σε σύγκριση με άλλα όπως το fiberglass.\nΗ κούκλα βιτρίνας συνοδεύεται πλήρης από γυάλινη βάση. Υποστηρίζεται επίσης από ένα στήριγμα αλουμινίου στο πίσω μέρος για περισσότερη σταθερότητα.\nΥλικό: Φιλικό προς το περιβάλλον πολυαιθυλένιο (σώμα), ενισχυμένο γυαλί (βάση) και αλουμίνιο (στήριγμα)\nΜέγεθος ρούχου: 36 - 38\nΜέγεθος παπουτσιού: 36 - 37\nΠλάτος ώμων: 40 εκ.\nΎψος σώματος: 175 εκ.\nΣτήθος: 81 εκ.\nΜέση: 61 εκ.\nΓοφοί: 86 εκ.\nΜοντέλο Μοντέλο Παιδί με κεφάλι και πρόσωπο Άνδρας με κεφάλι και πρόσωπο Γυναίκα με κεφάλι και πρόσωπο Α Γυναίκα με κεφάλι και πρόσωπο Β Γυναίκα χωρίς κεφάλι Άνδρας Χωρίς Κεφάλι Γυναίκα χωρίς πρόσωπο Άνδρας χωρίς πρόσωπο


Γιορτάζει, ο «χρυσοχέρης» Άγιος, ο αγαπημένος σταρ των παιδιών. Πως, από πότε και ποιόν γεννήθηκε ο Αϊ Βασίλης. Όλοι μιλούν, για τον Αϊ Βασίλη, τον κοσμοκυρίαρχο της Πρωτοχρονιάς. Ελάχιστοι ξέρουν, πως έγινε μέσα από τα τρίσβαθα του χρόνου ο αγαπημένος Άγιος των παιδιών. Και πως, πότε και από ποιόν εκτοξεύτηκε ο «ΧΡΥΣΟΧΕΡΗΣ ΜΥΘΟΣ» με αιώνια διαδρομή. Κάθε Αρχιχρονιά. Ελάχιστοι, επίσης, ξέρουν και πως επικράτησε το δημοφιλές έθιμο της βασιλόπιτας. Κάθε Πρωτοχρονιά. Το ΚΕΙΜΕΝΟ ΓΝΩΣΗΣ που ακολουθεί έχει όλες τις απαντήσεις. Βασιλόπιτα, κατά το ελληνικό...\nΥΠΟ ΣΚΛΗΡΗ ΠΟΛΙΟΡΚΙΑ\nΟ ΝΕΟΣ ΧΡΟΝΟΣ…\nΔέσμη στοχευμένων μέτρων μπαίνουν από το πρωί στο οπλισμένο κυνήγι να εξοντώσουν τη σαρωτική επιδρομή της θανατηφόρας “Όμικρον” Από σήμερα το πρωί στις 06:00 τέθηκαν σε ισχύ τα νέα περιοριστικά μέτρα προκειμένου να ανακοπεί η πορεία της υπερμεταδοτικής μετάλλαξης Όμικρον. Στη δημοσιότητα δόθηκε και η σχετική ΚΥΑ που εξειδικεύει τα μέτρα τα οποία ισχύουν στο σύνολο της επικράτειας έως και τη Δευτέρα 17 Ιανουαρίου 2022 και ώρα 06:00. Δείτε την: Σύμφωνα με την εξειδίκευση των μέτρων που έκανε την Τετάρτη ο...\nΤΟ ΑΙΩΝΙΟ ΑΝΤΙΟ ΣΟΥ”…\nΟ Κώστας Γενεράκης και από πίσω του ο Λουκάς Μπάρλος που τον αγαπούσε πολύ Αγάπησες την ΑΕΚ και της έδωσες τον εαυτό σου. Και τα ΡΕΣΤΑ ΣΟΥ να πάρεις το πρωτάθλημα με το σπαθί σου. ΚΑΙ ΤΟ ΠΗΡΕΣ! Υπήρξε ηγέτης της ΑΕΚ, της ανθρωπιάς και του Πολιτισμού! Σαν να μου φάνηκε… Ξαφνικά, τα Χριστούγεννα σίγησαν. Το ίδιο, και οι γλυκόλαλες καμπάνες. Σαν να μου φάνηκε… Ότι μαρμάρωσε ότι κινείται. Μια μαύρη είδηση άκουγες από στόμα σε στόμα. Και να ο κρότος, ενός ανελέητου πένθους έσκασε σαν...\nΈνα από τα πολλά χαρισματικά διηγήματα κοινωνικού χαρακτήρα του μεγάλου πεζογράφου μας ΑΛΕΞΑΝΔΡΟΥ ΠΑΠΑΔΙΑΜΑΝΤΗ!!! «Βροντόλαλες, οι χριστουγεννιάτικες καμπάνες… Ω, μέσα μου Γεννιέται ένας Θεός και το κορμί μου γίνεται Ναός» (Κωστής Παλαμάς) «Τα Χριστούγεννα του Τεμπέλη Θα δουλεύουμε χρονιάρα μέρα; Αντί να είναι η δουλειά μοιρασμένη ίσια πέφτει μονομιάς μονόμπαντα. Δουλεία και τις γιορτάδες» (Αλέξανδρος Παπαδιαμάντης) Ηγέτες διαχρονικοί στα Ελληνικά Γράμματα ΔΕΝ είναι λίγοι. Είναι πολλοί. ΠΡΩΤΟΙ ΜΕΤΑΞΥ ΙΣΩΝ. Ολόχρυση λίστα. Ποιόν να πρωτοπείς; Σολωμός, Ελύτης, Καβάφης, Κάλβος, Σεφέρης, Καρκαβίτσας, Παπαδιαμάντης, Παλαμάς, Ρίτσος, Βάρναλης, Καζαντζάκης, Καραγάτσης, Θεοτόκης. Όποιον ξέχασα...\nΘΕΛΟΥΝ ΝΑ ΤΑΪΖΟΥΝ\nΝτομπαρισμένα νεκρά κεφάλια απο τους δαίμονες εγκληματικής συνωμοσίας ΑΝΑΚΑΛΥΨΑΝ οτι ο Μπιλ Γκέιτς ήξερε την “Όμικρον” να θερίζει ανθρώπους απο το 1999 (!!!) Δεν πάει άλλο, με αυτα τα φαντάσματα να υπάρχουν… Να σκοτώνουν τη λογική των ανθρώπων. Να γεμίζουν ΑΡΙΘΜΟΥΣ ΤΡΟΜΟΥ στον κατάμαυρο κατάλογο των νεκρών. Παγκοσμίως… Τα κόμματα, που εχουν τέτοια ζόμπι απάτης… Κτηνώδεις προσβολές στον Μακρόν… Ποτε άλλοτε, τετοιος εκτροχιασμός… Οι πολιτικοί που αδρανούν η φοβούνται… έχουν χρέος να προστατεύουν τους πολίτες. Αλλιώς, σπίτι τους… Ολες οι χώρες υποφέρουν, απο τους δηλητηριώδεις διχασμούς. Σε περασμένες ώρες, που θα...


ΕΡΓΟΣΤΑΣΙΟ ΒΥΡΣΟΔΕΨΙΑΣ - ΕΓΚΑΙΝΙΑ - ΑΝΔΡΕΑΣ ΑΡΑΟΥΖΟΣ - 1964\nΟ Υπουργός Εμπορίου και Βιομηχανίας Ανδρέας Αραούζος εγκαινιάζει εργοστάσιο βυρσοδεψίας και ξεναγείται στους χώρους του.\n00'00'' Εργοστάσιο Βυρσοδεψίας - εξωτερικά πλάνα -\nπλάνα από το εργοστάσιο και διάφορα δέρματα.\n00'38'' Ιερέας τελεί αγιασμό.\nΠαρεμβάλλεται πλάνο από τους παρευρισκομένους.\nΑΝΔΡΕΑΣ ΑΡΑΟΥΖΟΣ, Υπουργός Εμπορίου και Βιομηχανίας.\n00'51'' Ομιλητής - ομιλία - χειροκροτήματα.\n01'04'' ΑΡΑΟΥΖΟΣ - ομιλία - χειροκροτήματα.\n01'22'' ΑΡΑΟΥΖΟΣ - τελεί εγκαίνια - κόβει κορδέλα\n01'30'' ΑΡΑΟΥΖΟΣ - επίσημοι - ξεναγούνται στους χώρους του εργοστασίου.\nΕργασίες - επεξεργασία δερμάτων - μηχανήματα.\nΑΡΑΟΥΖΟΣ - ΒΙΟΜΗΧΑΝΙΚΗ ΠΕΡΙΟΧΗ ΜΙΑΣ ΜΗΛΙΑΣ - ΣΥΣΚΕΥΑΣΤΗΡΙΟ ΚΑΠΝΟΥ - ΕΚΘΕΣΗ ΚΕΝΤΗΜΑΤΩΝ - ΑΣΣΙΑ 00:02:08\nΟ Υπουργός Εμπορίου και Βιομηχανίας Ανδρέας Αραούζος επισκέπτεται την βιομηχανική περιοχή Μιας Μηλιάς για την τέλεση εγκαινίων, το συσκευαστήριο καπνού στο Ριζοκάρπασο και την έκθεση κεντημάτων στο χωριό Άσσια.\nΣΠΙΡΤΑ - ΕΡΓΟΣΤΑΣΙΟ - ΕΓΚΑΙΝΙΑ - ΑΝΔΡΕΑΣ ΑΡΑΟΥΖΟΣ - 1964 00:02:16\nΟ Υπουργός Εμπορίου και Βιομηχανίας Ανδρέας Αραούζος εγκαινιάζει το εργοστάσιο σπίρτων Αφροδίτη και ξεναγείται στους χώρους του. Μαζί του στα εγκαίνια ο Υπουργός Εσωτερικών και Άμυνας Πολύκαρπος Γιωρκάτζης και ο Υπουργός Εργασίας και Κοινωνικών Ασφαλίσεων Τάσσος Παπαδόπουλος.


Κατάνυξις: Όταν οι Ιταλοί, που ήθελαν να τορπιλίσουν επιβατηγά πλοία, βύθισαν την «Έλλη»\nΌταν οι Ιταλοί, που ήθελαν να τορπιλίσουν επιβατηγά πλοία, βύθισαν την «Έλλη»\nΤο άνανδρο χτύπημα (με εντολή του διοικητή των Δωδεκανήσων Ντε Βέκι) του ιταλικού υποβρυχίου «Ντελφίνο» στο λιμάνι της Τήνου στις 15 Αυγούστου 1940\nΗ 15η Αυγούστου 1940 είχε ανατείλει. Στην προκυμαία της Τήνου όλα έδειχναν να κυλούν ομαλά και φυσιολογικά. Ακόμη μία χρονιά, το νησί υποδεχόταν και «βούλιαζε» από πιστούς από κάθε γωνιά της χώρας.\nΟι μικροπωλητές είχαν στήσει τους πάγκους τους στον πλακόστρωτο δρόμο που οδηγεί από το λιμάνι κατευθείαν στην Εκκλησία της Μεγαλόχαρης, που είχε την τιμητική της. Δύο νέα επιβατηγά ατμόπλοια γεμάτα με κόσμο βρίσκονταν στο λιμάνι και περίμεναν τις βάρκες να ξεκινήσουν τη μεταφορά των επιβατών. Ένα πολεμικό αεροπλάνο έσκισε τον ουρανό πάνω από το λιμάνι, διέγραψε μερικούς χαμηλούς κύκλους και χάθηκε προς τη Μύκονο.\nΤο πλήθος άρχισε να χαιρετά και να επευφημεί. Εκεί κατέφθανε και το καταδρομικό «Έλλη». Υπερήφανο και σημαιοστολισμένο, τραβούσε τα βλέμματα όλων των πιστών που βρίσκονταν στην προκυμαία. Στο κατάστρωμα, ναύτες και αξιωματικοί ντυμένοι με στολές εξόδου ατένιζαν το νησί της Μεγαλόχαρης και περίμεναν πότε θα πατήσουν στεριά ως τιμητικό άγημα στην εικόνα. Παρά την κατάνυξη, το κλίμα ήταν βαρύ. Τον Αύγουστο του 1940 ο Β΄ Παγκόσμιος Πόλεμος κόντευε να συμπληρώσει έναν χρόνο. Η Ελλάδα, την οποία κυβερνούσε ο Ιωάννης Μεταξάς, μπορεί να τηρούσε ουδέτερη στάση, ωστόσο βρισκόταν στο πλευρό της Αγγλίας, που εκείνη την περίοδο δοκιμαζόταν σοβαρά από τις αεροπορικές επιθέσεις της Λουφτβάφε. Η φασιστική Ιταλία, σύμμαχος της ναζιστικής Γερμανίας, με τον ισχυρό στόλο της διεκδικούσε την πρωτοκαθεδρία στις θάλασσες της Μεσογείου από τη Μεγάλη Βρετανία.\nΤη στιγμή που οι πιστοί είχαν κατακλύσει την Τήνο, τις πρωινές ώρες της 15ης Αυγούστου, το ιταλικό υποβρύχιο βρέθηκε έξω από το λιμάνι «εν καταδύσει», με σκοπό αρχικά να τορπιλίσει τα επιβατικά πλοία «Έλση» και «Έσπερος», που μετέφεραν προσκυνητές... Ωστόσο, οι Ιταλοί τα θεωρούσαν οπλιταγωγά και συνεπώς εχθρικά. Από το περισκόπιο ο Αϊκάρντι είδε στο λιμάνι ένα πολεμικό και δεν άφησε την ευκαιρία να πάει χαμένη, όπως δήλωσε μετά τον πόλεμο. Το καταδρομικό «Έλλη» κατέπλεε στην Τήνο για τις εορταστικές εκδηλώσεις της Μεγαλόχαρης. Στις 8.25 π.μ., λίγη ώρα πριν από τη λιτάνευση της εικόνας της Παναγίας κι ενώ στην παραλία υπήρχε πολύς κόσμος, το «Ντελφίνο» εκτόξευσε τρεις τορπίλες προς το ελληνικό πολεμικό πλοίο. Μόνο η μία τορπίλη βρήκε στόχο, αλλά έπληξε καίρια το ελληνικό πλοίο στο μηχανοστάσιο και στις δεξαμενές πετρελαίου. Μία ώρα αργότερα το «Έλλη» βυθίστηκε, παρά τις προσπάθειες του πληρώματος.\nΟι άλλες δύο τορπίλες αστόχησαν και εξερράγησαν στην προκυμαία. Από την επίθεση του «Ντελφίνο» σκοτώθηκαν ένας υπαξιωματικός και οκτώ ναύτες του «Έλλη», ενώ οι τραυματίες ανήλθαν στους 24. Μία γυναίκα, που βρισκόταν στην παραλία, πέθανε από καρδιακή προσβολή μετά την έκρηξη της δεύτερη τορπίλης στην προκυμαία. Μετά την εκτέλεση της αποστολής του το «Ντελφίνο» απομακρύνθηκε χωρίς να γίνει γνωστή η ταυτότητά του. Έπειτα από λίγες ώρες κατέπλευσε στη Σύρο, αλλά αναχώρησε αμέσως άπρακτο, καθώς δεν υπήρχε κανένα πλοίο στο λιμάνι του νησιού. Το «Ντελφίνο» επέστρεψε εσπευσμένως στη Λέρο με διαταγή των ιταλικών Αρχών, ακυρώνοντας την αποστολή του στην Κόρινθο.\nΠαρά ταύτα, από την πρώτη στιγμή η ελληνική κοινή γνώμη δεν είχε καμία αμφιβολία για την εθνικότητα του υποβρυχίου. Το 1950, στο πλαίσιο των πολεμικών επανορθώσεων, η Ιταλία παραχώρησε στην Ελλάδα το ελαφρύ καταδρομικό «Ευγένιος της Σαβοΐας» («Eugenio Di Savoia»), το οποίο μετονομάστηκε σε «Έλλη» τον Ιούνιο του 1951 και ύψωσε την ελληνική σημαία. Στα μέσα της δεκαετίας του '50 το ναυάγιο του «Έλλη» ανελκύστηκε τμηματικά και πουλήθηκε για παλιοσίδερα. Το 1985 Έλληνες δύτες ανακάλυψαν στον βυθό της Τήνου τα απομεινάρια της ιταλικής τορπίλης που βύθισε το «Έλλη». Το εύρημα εκτίθεται στο Ναυτικό Μουσείο Πειραιά.\nΗ πρώτη έκρηξη τρόμαξε το πλήθος πιστών που βρισκόταν στην προκυμαία και ετοιμαζόταν να πάει να προσκυνήσει... Ολοι κοίταζαν τρομαγμένοι και σαστισμένοι την «Έλλη» να βγάζει καπνούς από το πλάι. Προσπαθούσαν να δουν καλύτερα τι ακριβώς είχε συμβεί. Η δεύτερη έκρηξη ήταν ισχυρότερη... Μια τρύπα διαμέτρου δύο μέτρων ανάμεσα στα δύο φουγάρα έγινε ορατή ακόμη και από την ακτή. Μαύρος πυκνός καπνός κάλυψε τον ουρανό πάνω από το πλοίο. Οι ναύτες, που δεν ήξεραν τι είχε συμβεί πηδούσαν από το κατάστρωμα να σωθούν... Οι φλόγες έβγαιναν απειλητικές από τα σωθικά του καραβιού. Στην προκυμαία ο κόσμος δεν πίστευε αυτό που έβλεπε.\nΧάος και απόλυτη καταστροφή... Μετά τις εκρήξεις, στο λιμάνι δεν ακουγόταν ούτε καν η ανάσα των χιλιάδων πιστών, παρά μόνο ο αέρας και οι κραυγές πόνου των τραυματισμένων ναυτών… Λίγα δευτερόλεπτα αργότερα έσκισαν τον αέρα τα ουρλιαχτά και οι εκκλήσεις προς τη Μεγαλόχαρη.\nΣτα δύο ατμόπλοια οι προσκυνητές άρχισαν να φωνάζουν, να κλαίνε και να παρακαλούν... Κι αυτό διότι οι άλλες δύο τορπίλες που εξερράγησαν πάνω στον λιμενοβραχίονα είχαν στόχο τα επιβατηγά πλοία, δηλαδή τους ίδιους...\nΟ ηρωικός κυβερνήτης που δεν ήθελε να μπει σε σωστική λέμβο\nΗθελε να μοιραστεί την τύχη του πλοίου του... Ο κυβερνήτης της θρυλικής «Έλλης» ήταν ο Ναυπλιώτης Αγγελος Χατζόπουλος, ένας δοξασμένος αξιωματικός, γόνος μεγάλης και γνωστής οικογένειας του Ναυπλίου. Σπούδασε στην Ακαδημία Πολέμου του Γάινουβ της Αγγλίας και μιλούσε τέσσερις γλώσσες. Απόγονος της ιστορικής οικογένειας των Κωτσονόπουλων, καθώς ο προπάππους του Μ. Κωτσονόπουλος υπήρξε ο πρώτος φαρμακοποιός της νεότερης Ελλάδος και δήμαρχος επί σειρά ετών. Ο παππούς του (από τη μητέρα του) Β. Λελάκης εστάλη από τη βασίλισσα Αμαλία για πέντε χρόνια στο Μόναχο για σπουδές και υπήρξε ο πρώτος γυμνασιάρχης ευρωπαϊκών σπουδών.\nΟ πατέρας του ήρωα κυβερνήτη Αγγελου Χατζόπουλου, Παναγιώτης Χατζόπουλος, με καταγωγή από το Ανυφί, υπήρξε γενικός αρχίατρος του Ελληνικού Στρατού και σπούδασε για μία πενταετία στο Παρίσι. Ο κυβερνήτης Χατζόπουλος λίγο μετά τον τορπιλισμό θέλησε να μοιραστεί την τύχη του πλοίου του, ωστόσο οι αξιωματικοί του τον πήραν σηκωτό και επιβιβάστηκαν σε σωστική λέμβο... Σύμφωνα με τα ιστορικά ντοκουμέντα, μετά το σήμα για εγκατάλειψη του αντιτορπιλικού, τελευταίοι έφυγαν από την «Έλλη» οι πλωτάρχης Δούσης, υποπλοίαρχος Στεριόπουλος, ανθυποπλοίαρχοι Λεβαντίνος και Κυριαζόπουλος, σημαιοφόροι Μαργαρίτης, Χορς, Διαμαντής και τελευταίος ο κυβερνήτης πλοίαρχος Αγγελος Χατζόπουλος.\nΕτικέτες ΙΣΤΟΡΙΚΑ , ΤΟΡΠΙΛΙΣΜΟΣ ΤΗΣ ΕΛΛΗΣ


Όσο για την Δημοτική Αρχή όταν απαντάει σε εμένα με εκατομμύρια, θα πρέπει να είναι πιο προσεκτική.\nΚατά την παράδοση - παραλαβή τους είπα, ότι για το Νεοκλασικό που είχαμε αγοράσει και αποτελεί στολίδι της Αρχιτεκτονικής κληρονομιάς, για το οποίο υπήρχαν έτοιμες οι μελέτες Τοπογραφική, Αρχιτεκτονική, Στατική και Ηλεκτρομηχανολογική με τα τεύχη Δημοπράτησης, ότι το είχαμε χαρακτηρίσει Σεισμόπληκτο, όπως αλώστε χαρακτηρίσαμε τα περισσότερα Νεοκλασικά ή Διατηρητέα του Ιστορικού Κέντρου και για το οποίο υπάρχει από τότε ποσόν 120.000 ΕΥΡΩ και ενώ όλοι οι δικαιούχου τα πήραν και τα έφτιαξαν (μεταξύ αυτών και Δημοτικός Σύμβουλος που πήρε 120.000 ΕΥΡΩ, όνομα δεν χρειάζεται να πούμε), ο μόνος που δεν τα πήρε είναι ο Δήμος Ξηρομέρου.\nΘέλω λοιπόν να σας παρακαλέσω έστω και τώρα να τρέξετε για να μη χαθούν και αυτά όπως του Κλειστού Γυμναστηρίου.\nΕπίσης όταν μιλάμε για εκατομμύρια, καλό θα ήταν να πάτε μέχρι το νεκροταφείο του Αστακού, στο οποίο βρέθηκα χθες, αφού εκεί υπάρχουν συγγενικά μας πρόσωπα και έμοιαζε με σκουπιδότοπο!!!!!\nΟι λίγες από τις δεκάδες φωτογραφίες που τράβηξα με το κινητό μου μιλάνε από μόνες τους. Δεν θέλησα να τραβήξω VIDEO, γιατί τότε ..\nΓιατί Παναγιώτη μόνο το νεκροταφείο είναι βρώμικο η πόλη που έχει γίνει χωματερη από σκουπίδια και όπου υπάρχει κάδος βρωμάει.Η υγειινή στα ύψη......\n1 Οκτωβρίου 2013 - 9:31 π.μ.\nΣΤΑ ΧΩΡΙΑ ΝΑ ΔΕΙΤΕ ΤΗΝ ΚΑΤΑΣΤΑΣΗ ΠΟΥ ΕΠΙΚΡΑΤΕΙ ΣΤΑ ΝΕΚΡΟΤΑΦΕΙΑ ΚΑΙ ΟΧΙ ΜΟΝΟ. ΜΗΝ ΚΑΤΑΡΓΟΥΜΕ ΟΜΩΣ ΤΗΝ ΑΝΩΝΥΜΙΑ ΦΙΛΕ ΠΑΝΟ. ΚΑΜΜΙΑ ΦΟΡΑ ΕΙΝΑΙ ΑΠΑΡΑΙΤΗΤΗ, ΓΙΑ ΔΙΑΦΟΡΟΥΣ ΛΟΓΟΥΣ. ΟΠΩΣ Π.Χ. ΑΥΤΟΣ ΓΙΑ ΤΟΝ ΟΠΟΙΟΝ ΕΣΥ ΔΕΝ ΑΠΟΚΑΛΥΠΤΕΙΣ ΤΟΝ ΔΗΜΟΤΙΚΟ ΣΥΜΒΟΥΛΟ ΠΟΥ ΠΗΡΕ ΤΑ 120.000 ΕΥΡΩ (ΝΟΜΙΜΑ) ΓΙΑ ΣΕΙΣΜΟΠΛΗΚΤΟ ΚΤΙΡΙΟ ΤΟΥ. ΤΟΝ ΞΕΡΟΥΜΕ ΟΛΟΙ ΔΕΝ ΕΚΑΝΕ ΤΙΠΟΤΕ ΚΑΚΟ Ο ΑΝΘΡΩΠΟΣ. ΑΝ ΟΜΩΣ ΤΟΝ ΚΑΤΑΓΓΕΛΕΙΣ ΓΙΑ ΑΔΡΑΝΕΙΑ ΝΑ ΕΙΣΠΡΑΞΕΙ ΚΑΙ Ο ΔΗΜΟΣ ΟΤΙ ΔΙΚΑΙΟΥΤΑΙ ΓΙΑ ΤΟ ΝΕΟΚΛΑΣΙΚΟ ΤΟΤΕ ΑΝΕΦΕΡΕ ΤΟ ΟΝΟΜΑ ΤΟΥ. ΜΗΝ ΦΑΣΚΕΙΣ ΚΑΙ ΑΝΤΙΦΑΣΚΕΙΣ ΛΟΙΠΟΝ.\n1 Οκτωβρίου 2013 - 3:20 μ.μ.


Χρηματοδοτήσεις 2 εκ. ευρώ από την Περιφέρεια Κρήτης στο οδικό δίκτυο της ΠΕ Λασιθίου - Περιφέρεια Κρήτης\nΣύμβαση έργου ύψους 650.000 € για τη συντήρηση του επαρχιακού οδικού δικτύου της ευρύτερης περιοχής της Σητείας, υπέγραψε σήμερα ο Περιφερειάρχης Κρήτης Σταύρος Αρναουτάκης. Με την ανάθεση του έργου, συνολικά, στην Περιφερειακή Ενότητα Λασιθίου εκτελούνται σήμερα έργα οδοποιίας-συντήρησης ύψους περίπου 2 εκατ. €, παρεμβάσεις που θα ενισχύσουν σε μεγάλο βαθμό την οδική ασφάλεια στο ολόκληρο το Λασίθι.\nΣτη σημερινή υπογραφή της σύμβασης στο γραφείο του Περιφερειάρχη Κρήτης Σταύρου Αρναουτάκη, παραβρέθηκαν ο δήμαρχος Σητείας Θεόδωρος Πατεράκης, και ο εκπρόσωπος της κατασκευαστικής εταιρείας «ΚΟΣΜΟΣ ΚΑΤΑΣΚΕΥΑΣΤΙΚΗ ΑΕ» Κώστας Μανιδάκης.\nΣε δηλώσεις του ο Περιφερειάρχης υπογράμμισε ότι «καταφέραμε και εξοικονομήσαμε από πόρους της Περιφέρειας και της Περιφερειακής Ενότητας Λασιθίου, με τη δραστική περικοπή λειτουργικών δαπανών, το κονδύλι των 2 εκ. €, καθώς όπως γνωρίζετε οι χρηματοδοτήσεις από τους Κεντρικούς Αυτοτελείς Πόρους έχουν κοπεί. Είμαστε ικανοποιημένοι, γιατί με την χρηματοδότηση αυτή ενισχύουμε αποτελεσματικά την οδική ασφάλεια σε ολόκληρο το Λασίθι, καθώς παρεμβάσεις γίνονται σε όλους τους δήμους της περιοχής».\nΕκτός από τη σημερινή σύμβαση για τη συντήρηση του επαρχιακού οδικού δικτύου Σητείας προϋπολογισμού 650.000 €, σε εξέλιξη βρίσκονται έργα οδοποιίας σε Ιεράπετρα-Μεραμβέλο-Οροπέδιο Λασιθίου, προϋπολογισμού 1,2 εκ. €, όπως επίσης το έργο καθαρισμού διαμόρφωση τάφρων στην ΠΕ Λασιθίου προϋπολογισμού 150 χιλ. €.